Saradnja Pokrajinske vlade i Ogranka SANU u Novom Sadu – SveVesti.net\nSaradnja Pokrajinske vlade i Ogranka SANU u Novom Sadu\nOgranak Srpske akademije nauka i umetnosti je obaveza za svakoga u Pokrajinskoj vladi, kako bi se pre svega saslušalo i na osnovu toga kroz svoju politiku uradilo sve da se podstakne naučno-istraživačka delatnost. Bez nje nema kvalitetne nastave, ali nema ni moderne privrede, koja vodi Srbiju u progres”, rekao je pokrajinski sekretar za visoko obrazovanje i naučno-istraživačku delatnost, prof. dr Zoran Milošević.\n“Jedan od razloga zašto smo danas ovde je kako da unapredimo naučnu delatnost na našem univerzitetu i gde možemo pomoći, jer uistinu, neki trendovi ne ohrabruju. Dobra reč, reč koja može i u politici da se pretoči jeste reč naših akademika, zato danas dolazimo ne da bismo mnogo pričali, nego da bismo danas nešto i čuli”, dodao je Milošević.\nIako je pandemija uticala na mnoge društvene oblasti, pa tako i na rad svih institucija u zemlji, dosadašnja uspešna saradnja biće produbljena i nastavljena.\n“Dugo smo čamili, kao što smo i svi mi u privatnim životima tako prolazili zbog ove pandemije, ali sada je momenat, i čini mi se, ja bar nekako osećam neki novi elan, neko novo zadovoljstvo, neke nove mogućnosti, da se vratimo na ono na šta smo navikli”, rekao je akademik Stevan Pilipović, predsednik ogranka SANU.\nZajedničkim radom, Pokrajinska vlada i ogranak SANU-a rade na procesu digitalizacije arhivske građe iz 1848-1849-te godine, a radi se i na popularizaciji nauke i umetnosti. Za SANU, 2021-va godina je posebno bitna jer je izborna, pa u februaru počinje predlaganje članova.\nPrevious Biblioteka Osnovne škole “Miloš Crnjanski” obogatila svoj fond knjiga\nNext Proleće u februaru, danas do 19 stepeni\nJunaci “Državnog posla” posvetili epizodu Balaševiću (VIDEO)\nEmisija “Grad i mi”: Usvojene nove mere – kako će Novi Sad živeti ovog vikenda? (RTV1, 20.05)\nDanas ponovo uspostavljanje saobraćaja u Temerinskoj ulici\nPorastao broj korisnika elektronskog bankarstva u 2020.\nRast industrijske proizvodnje i prometa robe, manje turista\nLajčak stiže u region\nVučić sa predstavnicima Srba sa Kosova i Metohije o aktuelnoj političkoj situaciji\nKomorski investicioni forum, pomoć ekonomijama regiona (AUDIO)


Nova humana akcija će trajati od 10 do 18 časova.\nOvoga puta svi navijači koji budu dali krv – dobiće ulaznice za košarkaški meč Crvene zvezde i Olimpijakosa u Evroligi koja se igra u petak 20. decembra od 19 časova u “Štark Areni”.\n"KK Crvena zvezda mts koji se uvek rado odazivao i pomagao u ovakvim društveno-korisnim akcijam, a podseća da uz mogućnost da nekom spasite život, ovoga imaćete priliku da pomognete i našim košarkašima da ostvare što bolji rezultat protiv Olimpijakosa. Nove zalihe krvi su uvek neophodne, a svaka prethodna akcija prikupljanja krvi je imala izuzetan odziv, pa KK Crvena zvezda poziva sve koji mogu I hoće da daju krv, da tako bude i ovoga puta!", saopštili su crveno-beli.\nKK Crvena zvezda u Beogradskoj areni\nKo može da da krv?\nKako kupiti karte?\nZvezda pušta u prodaju ulaznice za meč sa Olimpijakosom u utorak od 10 časova u svim poslovnicama Ticket.rs a cene su od 500 dinara za nivo 400 na tribinama, 1.000 za parter 4 nivo 200, preko 1.200 dinara za nivoe 200 na sve četiri tribine, pa sve do 20.000 za "počasno mesto premijum"\n"AKO KAŽU IDEMO - IDEMO, MASKA NA LICE I IGRAMO!" Zvezda pred izazovom: Megdan sa Realom, i to u gradu u kome je 782 zaraženih korona virusom\nKorona virus sve više otežava život u svetu. Iako iz Kine, odakle je virus i krenuo, stižu dobre vesti da nema novih zaraženih, Evropa je postala epicentar bolesti.


Slobodan Šaranović likvidiran pred kućom iz automobila u pokretu | Novosadski informativni portal 021\nSlobodan Šaranović likvidiran pred kućom iz automobila u pokretu\n07:20 > 07:37\nNa Šaranovića je pucano iz kola u pokretu u budvanskom naselju Dubovica. Na njega su nepoznati napadači pucali iz automobila, nakon čega je Šaranović ostao na mestu mrtav.\nNeposredno nakon što su se čuli rafali iz automata, iz kuće je istrčala Šaranovićeva supruga, koja je tokom dana iz Beograda došla u Budvu, prenose "Vijesti".\nPolicija je nakon ubistva blokirala ceo kvart, a ekipe za uviđaje i kriminalističku tehniku bile su na licu mestu.\nŠaranović, vlasnik firmi u Crnoj Gori, Srbiji i Austriji, krajem prošle godine prijavio je tužilaštvu i policiji da je njemu nepoznati mladić planirao da ga ubije, ali je u poslednjem momentu odustao od te namere. Šaranović je tada inspektorima budvanske policije ispričao da mu je na ulici prišao mladić i uperio pištolj u njega i rekao da ima zadatak da ga ubije, ali da je odustao od toga, prenosi crnogorski CDM.\nOd trenutka hapšenja, Šaranović je negirao krivicu. Nedavno je tokom ročišta na kojem se razmatrala kasnije vraćena optužnica kazao da "ako ikada bude u mogućnosti da će se "odužiti" svima koji su mu smestili da odgovara pred sudom".\nLuka Bojović je navodno stajao iza ubistva Šaranovićevog brata Branislava. Branislav Šaranović je inače ubijen u Beogradu u oktobru 2009. godine, a Nikola Bojović krajem aprila 2013. godine.\nlikvidacija\tSlobodan Šaranović\n12.03.2017\t• 20:56\nGde se odigrava sledece kolo valda nije u ns\n12.03.2017\t• 14:06\nDa li su sledeci Ratko Koljenscic ili Filip Korac sa druge strane ?\n12.03.2017\t• 12:56\nZbog cega mislite da to ima veze samo sa Crnom Gorom? Pa tu Mafiju je izmislio i zbrinuo nas DB (ili ga nazovite kako god zelite,ali to su pravi vlasnici kapitala,novcanih tokova,imformacija,zivota i smrti u Srbiji i MG).


Članice Asocijacije su u proteklom periodu bile ključni nosioci razvojnih procesa na teritorijama koje su pokrivale svojim radom, kroz partnerstvo sa javnim i privatnim sektorom.\nUvođenjem i distribucijom konsultantskih usluga namenjenih MSP sektoru, stvarale su preduslove za razvoj preduzetništva. Menadžmentom razvojnih projekata uključivale su svoje teritorije u međunarodne donatorske inicijative i nacionalne programe za razvoj preduzetništva i ravnomerni regionalni razvoj.\nSrž regionalnog razvoja se sastoji u efikasnom uspostavljanju međusektorske saradnje, posmatrajući društveno – ekonomski razvoj kao celovit i potpuno integrisan proces, gde regionalne razvojne agencije uspešno povezuju aktere iz više sektora.\nSnaga Asocijacije leži u činjenici da ona posredstvom svojih članica okuplja desetine ključnih stejkholdera na lokalnom, regionalnim i nacionalnim nivou, da su članice kroz mrežu zaposlenih u stanju da isporuče najveći broj usluga koje su u funkciji ekonomskog razvoja, preuzimajući odgovornost za planiranje i upravljanje razvojnim procesima na svojim teritorijama. Popunjavajući institucionalnu prazninu na regionalnom nivou postaju bitan integrativni faktor između nacionalnih, lokalnih i donatorskih institucija.


Beogradski Parking servis pobedio na tenderu za niško "Oko sokolovo"\nSkoro tri meseca nakon otvaranja ponuda niški JKP Parking servis izabrao je najbolju ponudu na tenderu za sistem koji bi trebalo da putem mobilnog video-nadzora proverava da li su se vozači u Nišu propisno parkirali.\nUgovor će biti dodeljen grupi ponuđača u kojoj su beogradski Parking servis i firma Prokomsoft iz Novog Sada, a vrednost nabavke je oko 50 miliona dinara sa PDV, dok je kompanija koja je ponudila skoro pet puta nižu cenu odbijena.\nKako je navedeno u Odluci o dodeli ugovora, Prokomsoft iz Novog Sada će obezbediti opremu i održavati sistem zajedno sa beogradskim Parking servisom, koje će pružati usluge korišćenja softverske licence sistema dok traje dvogodišnji ugovor.\nJavnom pozivu odazvala se i kompanija Easy park, iz koje su ranije osporavali konkursnu dokumentaciju i ukazivali da se kriterijumi potpuno poklapaju sa karakteristikama sistema Oko sokolovo koji već koristi beogradski Parking servis, te da je niško preduzeće i pre pokretanja tendera namenilo ugovor.\nBeogradska firma Easy park koja je ponudila skoro pet puta nižu cenu, odbijena je jer je ponuda ocenjena kao neprihvatljiva.\nAko načinimo osvrt na prethodnu fazu postupka javne nabavke (faza pre otvaranja ponuda) možemo da konstatujemo da je ponuđač Easy park d.o.o. Beograd prvo podneo Zahtev za zaštitu prava kojim je osporio konkursnu dokumentaciju i u kome je izneo tvrdnju da osim ponuđača koji već ima implementiran ovakav sistem u Beogradu “ne postoje pravni subjekti koji mogu da ispune uslove propisane konkursnom dokumentacijom, jer je naručilac kriterijumima za izbor privrednog subjekta to onemogućio”.\nTvrdnje iz zahteva za zaštitu prava ponuđač je i sam demantovao kada je u nastavku postupka samostalno podneo ponudu tvrdeći u Izjavi da ima zaključen ugovor o implementaciji ovakvog sistema sa Ministarstvom unutrašnjih poslova Azerbejdžana od 01.04.2020. godine (što je 13 meseci pre podnošenja Zahteva za zaštitu prava), piše u Odluci o dodeli ugovora.\nKako je navedeno, iz firme Easy park nisu dokazali da su implementirali ovakav sistem u Azerbejdžanu, pa je zaključeno da ne ispunjavaju kriterijume za kvalitativni izbor.\nGradonačelnica Dragana Sotirovski najavila je još u oktobru prošle godine da će Oko sokolovo u Nišu biti uvedeno 2021. i rekla da bi se time uveo komunalni red i dopunila gradska kasa.


Aćić i Banjac razgovarali o jačanju saradnje Narodne skupštine i Skupštine AP Vojvodine | NSRS\nAćić i Banjac razgovarali o jačanju saradnje Narodne skupštine i Skupštine AP Vojvodine\nGeneralni sekretar Narodne skupštine Republike Srpske Marko Aćić i generalni sekretar Skupštine AP Vojvodine Nikola Banjac danas su u Novom Sadu razgovarali o regionalnoj saradnji dva parlamenta i njihovih službi, posebno ističući značaj zajedničkih projekata i apliciranja prema fondovima Evropske unije.\nAćić je, tokom sastanka, kazao da je prostor za saradnju službi dva parlamenta veliki, posebno ako se u obzir uzme Sporazum o specijalnim i paralelnim vezama između Republike Srbije i Republike Srpske koji daje veliku mogućnost unapređenja regionalne saradnje dva parlamenta u smislu prenošenja iskustava i rada na zajedničkim projektima.\nNa sastanku su rukovodioci svih odsjeka u Skupštini AP Vojvodine prezentovali svoj rad i iskustva, a predstavnici skupštinskih službi oba parlamenta su, kao najvažniji cilj, istakli uvođenje e – parlamenta koji u potpunosti treba da automatizuje proces upravljanja aktima u zakonodavnom sistemu.\nNa kraju sastanka, Aćić je Banjcu, u znak zahvalnosti za dosadašnju uspješnu saradnju, poklonio poklone među kojima je i poznati „Zmijanjski vez“.\nBanjac i Aćić sutra će u Novom Sadu potpisati Memorandum o saradnji Službe Skupštine AP Vojvodine i Službe Narodne skupštine Republike Srpske u cilju uspostavljanja efikasne administracije i frekventne razmjene iskustava, unapređenja javnosti i efikasnosti i težnje za ispunjavanjem standarda rada i vrijednosti Evropske unije.


McCann Erickson Public Relations agency\nKaravan Coca-Cola volontera i Doktora Klovnova u sedam institucija u Srbiji\nBeograd, 04. Juni 2009. / PR Objave Najava -\nPosetom dečije bolnice „Dr Olga Dedijer“ u Beogradu, proslavljeno je pet godina od prvog Dana Dobre volje, akcije volontera kompanije Coca-Cola Hellenic. Volonterima, koji su nosili paketiće...\nDragan Đilas otvorio novi Telenor internet park\nPark kod Vukovog spomenika prvi je beogradski park koji je ove godine dobio besplatan Telenor Internet. Građani će moći besplatno da koriste Telenor Internet tokom naredne dve godine. Zahvaljujući...\nNova pesma Vlada Georgieva samo na Telenor muzici!\nBeograd, 31. Maj 2009. / PR Objave Najava -\nNova pesma Vlada Georgieva „Bez tebe“ od danas se može naći samo na portalu „Telenor muzika“. Za dve nedelje korisnici će moći da je preuzimaju i u okviru usluge „Muzika bez limita“...\nOsnovana kompanija Future Media\nBeograd, 19. Maj 2009. / PR Objave Najava -\nKorporativno i internet izdavaštvo tema su konferencije za novinare koju je povodom osnivanja organizovala kompanija Future Media, www.futuremedia.rs. Na ovoj konfereciji predstavljen je prvi projekat...\nq: 28 - t: 0.05862 sec


Cipras: Pobede Sirize će biti poruka za Evropu\nBeta\t 19. septembra 2015. 00:20\nPobeda stranke radikalne levice Sirize u nedelju na izborima u Grčkoj će biti “odlučujući rezultat” za Evropu i “poruka” drugim zemljama podvrgnutim politici štednje, rekao je večeras donedavni grčki premijer Aleksis Cipras, dva dana pred druge ovogodišnje prevremene izbore.\n“Rezultat (grčkih izbora) će biti odlučujući za Evropu.., poruka naše pobede biće upućena Pablu (Iglesiasu) u Španiji, (Geriju) Adamsu u Irskoj i progresivnom premijeru u Portugaliji”, rekao je Aleksis Cipras na predizbornom mitingu u Atini, poslednjem pre nedeljne izbore.\nOn je tako pomenuo predstojeće izbore u tri zemlje evrozone, takođe pogođene krizom duga i podvrgnute politici štednje, kao i Grčka.\nPo anketama u mrtvoj trci sa svojim rivalom, Evangelosom Meimarakisom, liderom desničarske Nove demokratije, Aleksis Cipras je pozvao hiljade pristalica svoje partije, okupljene na trgu Sintagma pred Parlamentom, da glasaju za Sirizu, “da bi pobeda levice u Grčkoj donela nadu Evropi”.\n“Siriza ne samo da će pobediti u nedelju, nego će u ponedeljak dobiti mandat za formiranje stabilne i jake vlade i pokrenuti reforme”, naglasio je on.\nOn je pozvao birače da se “ne uzdrže, već da glasaju za levicu koja može najbolje pregovarati s poveriocima o velikom pitanju javnog duga” koje je glavni teret grčkih javnih finansija.\nAnalitičari kažu da rezultati izbora zavise od neodlučnih koji čine 17 odsto biračkog tela.\nSiriza je izgubila deo svog biračkog tela pošto je vlada Aleksisa Ciprasa, na vlasti od januara do avgusta ove godine, jula popustila pod pritiskom poverilaca (EU i MMF) i potpisala nov međunarodni kredit po cenu novih mera štednje.\nPominjući i migracionu krizu, Aleksis Cipras je rekao da je levica jedina nada za opstanak “principa solidarnosti u Evropi” i za borbu protiv “mržnje i propasti”.\n“Da li želimo Evropu štednje, ili Evropu solidarnosti i demokratije?” zaključio je on.


OBRADOVIĆ: DNS ide na izbore sa ambicijom da bude druga stranka u vladajućem bloku | Banjaluka.net\nOBRADOVIĆ: DNS ide na izbore sa ambicijom da bude druga stranka u vladajućem bloku\nObradović, koji je i predsednik Gradskog odbora DNS Banjaluka, rekao je da je na današnjoj sednici Predsedništva stranke bilo reči o pripremama za predstojeće lokalne izbore, te su članovi ovog stranačkog tila dobili određena zaduženja po regijama i opštinama, prenose Novosti.\n– Poseban akcenat je bio na Banjaluci, kao najvećem gradu u Srpskoj. Zaduženja za aktivnosti za ovaj grad dobili smo predsednika stranke Nenad Nešić i ja, te nam to daje vjetar u leđa za planiranje daljih aktivnosti, rekao je Obradović novinarima nakon sednice.\nOn je naveo da je cilj da u Banjaluci ova stranka ima 10.000 osvojenih glasova.\n– Sa listom kandidata za odbornike u Banjaluci ćemo izaći početkom septembra. Želimo da napravimo zdravu ekipu, kojoj nije bitan pojedinac nego tim, te da srušimo predrasude da su samo ljudi koji su otišli iz DNS zaslužni za postizanje rezultata ove stranke – rekao je Obradović.\nOn je naveo da su članovi stranke u svakodnevnom kontaktu sa građanima u Banjaluci, te da im ukazuju na infrastrukturne stvari koje još nisu rešene u ovom gradu, a koje treba da budu urađene.\nOznake: Borivoj Obradović, DNS Banjaluka, Nenad Nešić


Francuska policija pokušala da prekine antifašistički koncert\nViše od 100 policajaca pod punom opremom za borbu protiv demonstranata napalo je 11. februara sedište francuske anarhosindikalističke Nacionalne konfederacije radnika (CNT) u Parizu gde se u tom trenutku održavao antifašistički koncert, ali je zahvaljujući odlučnoj i srčanoj odbrani revolucionarne levičarske publike upad ipak sprečen.\nAntifašistički koncert na kome su nastupili Brixton Cats (Red&Anarchist Skinheads bend iz Pariza), Brigada Flores Magon(Red&Anarchist Skinheads bend iz Pariza) i Opcio K-95 (komunistički redskin bend iz Barcelone) odvijao se sasvim normalno i u sjajnoj atmosferi sve do pokušaja upada kapitalističke policije. Policajci su svoj napad opravdali optužbom da je jedna devojka koja je išla na koncert "udarila i uvredila pozornika". Svega dva do tri minuta nakon tog navodnog napada pred sedištem CNT stvorilo se stotinjak specijalaca koji su na silu pokušali da uđu u dvorište zgrade CNT. Istog trenutka kada je usledio napad, nekoliko drugova, posetilaca koncerta, reagovalo je bacanjem flaša na policiju. Učesnici koncerta, komunisti, anarhisti i revolucionarni antifašisti organizovali su se veoma brzo, zatvorili dvorišnu kapiju a više maskiranih drugova pružilo je žestok i odlučan otpor policiji ispred kapije. Reagujući na otpor policija je u dvorište ubacila suzavac kako bi se specijalcima omogučio ulaz i prekid koncerta.\nKuriozitet predstavlja podatak da se u toku napada policije i odlučne odbrane francuskih revolucionarnih antifašista koncert odvijao bez prekida. Kada je bačen suzavac na bini su se nalazili članovi katalonskog komunističkog benda Opcio K-95 kojima je to bio prvi nastup u Parizu. Prkoseći bačenom suzavcu Opcio K-95 je na oduševljenje maskirane publike je nastavio da nastupa iako su svim članovima benda oči suzile ali ne od straha već zbog bačenog suzavca.\nNakon više od sat vremena bespoštedne borbe između policije i učesnika koncerta na licu mesta se pojavio viši policijski starešina koji je vidno ljut izgrdio svoje potčinjene zbog nepromišljene akcije koja je uznemirila čitav Pariz i prisutnim policajcima naredio povlačenje a organizatorima koncerta uputio izvinjenje zbog incidenta. Epilog bezuspešnog pokušaja prekida koncerta je dvojica povređenih policajaca i pet antifašista. Devojka "napadač" nije uhapšena kao niti bilo ko drugi od branilaca sedišta CNT.\nInače, ovo nije prvi napad policije na revolucionarne levičare i antifašiste u Francuskoj. Juna prošle godine probleme sa "organima reda" imali su i članovi RASH benda iz Montreala Jeunnese Apatride koji su svirali na koncertu organizovanom povodom petogodišnjice osnivanja RASH Pariza. Naime, na dan koncerta četvoro članova benda je uhapšeno jer su prisustvovali fizičkom obračunu francuskih antifašista i nacističke ulične bande ispred jedne prodavnice. Pošto je ubrzo utvrđeno da članovi Jeunnese Apatride nisu bili učesnici tuče pušteni su taman na vreme da nastupe na koncertu.\nZanimljivo je i to da Opcio K-95, Brigada Flores Magon i Jeunnese Apatride objavljuju za nemačku nezavisnu levičarsku antifašističku etiketu Fire and Flames. Bendovi ove muzičke izdavačke kuće su poznati po svom antikapitalističkom i antifašističkom aktivizmu. RASH bend iz Bostona Guardia Negra je 2003. godine nastupao na koncertu u Ženevi tokom sastanka G8 i Samita EU u Solunu. Jeunnese Apatride nastupali su na RASH festivalu u Parizu a evo sada Opcio K-95 i Brigada Flores Magon na antifa koncertu u Parizu koji je pokušala da prekine kapitalistička policija.\nOčito je da buržujska policija revolucionarne levičare i antifašiste smatra sve većom potencijalnom opasnošću po eksploatatorski sistem i da koristi svaku priliku za napad na revolucionare umesto da se obračuna sa fašističkim uličnim hordama čiji štetni uticaj i delovanje buržuji jednostavno ignorišu i prećutkuju.\nSa druge strane revolucionarni levičari pokazuju da su dobro organizovana snaga koja ne dozvoljava da se sa njima poigrava ni kapitalistička policija niti fašističke ulične horde.\nViše informacija o bendovima Opcio K-95 i Brigada Flores Magon kao i o etiketi Fire and Flames možete pronaći na sledećim internet adresama:


4G mreža stigla u Telenor, na žalost samo na par lokacija 4G mreža stigla u Telenor, na žalost samo na par lokacija – Personal magazin\nBesplatna zamena SIM kartica za 4G kartice (uSIM) dostupna u svim Telenor prodavnicama\nTelenor je pustio 4G signal, a njegovi postpejd korisnici prvi su u Srbiji koji već danas mogu da osete sve prednosti 4G mreže u okviru svojih tarifnih paketa.\nUve Fredhajm, generalni direktor Telenora u Srbiji pusta 4G signal\n„Telenor svojim korisnicima u svakom trenutku obezbeđuje mrežu svetskog kvaliteta, a lansiranje 4G je logičan korak u tom procesu. Prve testove 4G u Srbiji obavili smo još 2011, a danas, kada je to u Srbiji i zakonski omogućeno, pustili smo 4G signal i korisnicima omogućili još pouzdaniju internet konekciju, brže preuzimanje i pretraživanje interneta. Nastavljamo da pružamo najbolje korisničko iskustvo, a širenje 4G mreža je važan deo toga“, kaže Uve Fredhejm, generalni direktor Telenora Srbija.\n4G mreža u ovom trenutku pokriva delove Beograda, centar Subotice, Kopaonik i Zlatibor. U predstojećem periodu, Telenor će pokriti područje Niša i Novog Sada i nastaviti sa pokrivanjem Beograda. Uvođenje 4G će se odvijati postepeno, prvo u gradskim, a kasnije, i u ruralnim oblastima, zavisno od potreba Telenorovih korisnika.\nKako najbrže do 4G?\nKorisnici Telenora koji imaju uređaje koji podržvaju 4G potrebno je da zamene SIM za 4G kompatibilnu SIM karticu (uSIM kartice) u najbližoj prodavnici Telenora, koje su već dostupne. Zamena SIM kartica je besplatna i nužan korak kako bi korisnici koristili 4G, osim što je potrebno da budu u oblasti pokrivanja 4G signalom.\nU svojoj ponudi Telenor ima uređaje koji podržavaju 4G. Ako korisnici već imaju uređaje za 4G (telefone, tablete i MiFi) kupljene u Telenoru, ne moraju kupovati nove, već samo zameniti SIM karticu za 4G kompatibilnu SIM karticu (uSIM kartice) u najbližoj prodavnici Telenora.\n4G mreža donosi do šest puta brži Internet, brže preuzimanje, pretragu i striming nego 3G i pouzdaniju internet konekciju. Korisnici će uštedeti vreme koristeći napredne usluge i imati bolje mobilno internet korisničko iskustvo.\nNa našem sajtu možete pronaći sve detalje u vezi sa zamenom kartica, savete kako najbrže do 4G i aktuelnu ponudu uređaja: http://www.telenor.rs/sr/O-Telenoru/Mreza/4G/\n4G mreža stigla u Telenor, na žalost samo na par lokacija was last modified: March 25th, 2015 by Redakcija


Rasna ili "obična" diskriminacija porodice Avdo? - Impuls\nObjavljeno: Petak, 04 Decembar 2015 19:00\nSamohrani otac Aduš Avdo iz Subotice četiri godine pokušava da ostvari pravo na uvećanu tuđu negu za svoju desetogodišnju devojčicu Angul Avdo, koja je rođena sa Daunovim sindromom.\nOd 2011. godine Avdo je nekoliko puta uputio zahtev za uvećanu tuđu negu Centru za socijalni rad u Subotici i Pokrajinskom sekretarijatu za zdravstvo, socijalnu politiku i demografiju, nakon čega je prvi zahtev odbijen kao neosnovan sa obrazloženjem da dete nema telesnih oštećenja, a kasnije zbog procentualno “nedovoljne” telesne oštećenosti deteta. Nakon toga, otac se obratio subotičkom, kao i pokrajinskom zaštitniku građana, ali bez uspeha.\nPorodica Avdo je 2011. godine došla u Suboticu sa Kosova, a tokom rata 1999. godine bili su izbeglice u Makedoniji. Aduš Avdo je aktivan i u Udruženju za podršku osobama sa psihofizičkim smetnjama “Zajedno” u Subotici.\nPrema njegovim rečima, mesec dana nakon rođenja devojčice genetske analize krvi pokazale su da dete ima Daunov sindrom i srčanih problema. U 11. mesecu života operisana je na srcu zbog AV defekta. Psihološkim testiranjem je sredinom 2013. godine ustanovljeno da funkcioniše na nivou umerene mentalne nedovoljne razvijenosti.\nNakon dolaska u Suboticu prvi put su zatražili uvećanu pomoć za tuđu negu. Procedura je trajala godinu dana, nakon čega su dobili odgovor da devojčica nije državljanka Srbije i da zbog toga nema pravo na pomoć. Iako je otac nakon toga priložio dokumenta koja dokazuju da su i devojčica i otac državljani Srbije, stvar se zakomplikovala zbog, kako kaže, “raznih administrativnih grešaka i propusta”.\nPorodica Avdo se do sada obraćala za pomoć Centru za socijalni rad u Subotici koji ih je uputio na Pokrajinski sekretarijat za zdravstvo, socijalnu politiku i demografiju, gde je ponovo podneo dokumentaciju za dobijanje uvećane pomoći za tuđu negu ali je ovaj put bio odbijen sa obrazloženjem da dete nema telesna oštećenja, iako je Daunov sindrom, kako kaže, genetski poremećaj koji podrazumeva i telesno oštećenje.\n“Oni kažu da nema telesnog oštećenja, da nije bolesna. Daunov sindrom nije bolest, ne može da se leči, to je stanje”, očajan je Avdo.\nSistem uništava decu\nNakon prve odbijenice žalili su se na tu odluku i ponovo su bili odbijeni, nakon čega su se za pomoć obratili i Zaštitniku građana Subotice Zlatku Marosiuku.\n“Procedura je takva da sistem uništava ovu bolesnu decu i nas roditelje jer svakim novim prilaganjem tih dokumenata mora da se čeka da prođe šest meseci da bi se stekli uslovi za ponavljanje zahteva. Nakon predavanja drugog zahteva, čekali smo još godinu dana da bi ponovo bili odbijeni”, objašnjava Avdo.\nOn kaže da je u drugoj odbijenici Pokrajinskog sekretarijata bilo navedeno da postoji telesno oštećenje kod deteta, ali da ono nije veće od 70 odsto, što je jedan od uslova za dobijanje uvećane pomoći.\n“Dete nije ni psihički ni fizički samostalno, potrebna joj je celodnevna pomoć i nega. Ona u četvrtom razredu osnovne škole još uvek broji samo do pet, ne zna da čita i piše, ne zna brojeve da sabira, oduzima… Meni kao roditelju je ovo veliki udarac”, kaže Avdo.\nNa osnovu uvida u lekarske dokumente, preporuka specijaliste dečje neurologije i specijaliste medicinske psihologije Instituta za zdravstvenu zaštitu dece i omladine Vojvodine, Angul treba da dobije uvećanu pomoć. Međutim, ovi specijalistički nalazi nisu uzeti u razmatranje.\nTužba Evropskom sudu za ljudska prava\nOtac je ispričao da tokom jednog dana sa Angul ima mnogo obaveza. Devojčica pohađa poseban obrazovni program u Osnovnoj školi “Žarko Zrenjanin”. Dok je ona u školi, otac ima prilike da radi nešto privatno i dopuni veoma skroman budžet, međutim, kada ona dođe iz škole ide se u igraonicu ili rade nešto zajedno jer, kako kaže, dete ne može da ostane samo.\nAvdo dodaje i da njegova ćerka nije u stanju svaki put da kontroliše svoje higijenske potrebe, uplja se pa mora u školu da joj odnese čist veš i da je presvuče.\n“Ona redovno ide u školu i ja to želim da bi ona sutra bila sposobna da se potpiše, da nauči da čita i piše, da može da ode u prodavnicu i da se vrati, da zna da barata sa novcem. Dakle, da savlada te osnovne stvari”, navodi Avdo i dodaje da sve što im se dešava nije samo diskriminacija, nego je rasna diskriminacija.\n“Kada prilažete dokumente i sama dijagnoza pokazuje da dete ima Daunov sindrom i kada znate da mnoga druga deca u Subotici dobijaju uvećanu pomoć za tuđu negu, kao i pojedina deca iz Udruženja ‘Zajedno’, onda se zapitate – zašto za njih država ima novca, a za Angul nema”, objašnjava Avdo.\nU slučaju pogoršanja zdravstvenog stanja može se podneti nov zahtev\nU dopisu Pokrajinskog sekretarijata za zdravstvo, socijalnu politiku i demografiju navodi se da je organ veštačenja, u slučaju Angul Avdo, utvrdio da telesno oštećenje deteta ne iznosi 100 odsto po jednom osnovu, kao i da ne postoji organski trajni poremećaj neurološkog i psihičkog tipa, niti je u pitanju “lice koje ima više oštećenja”.\n“Utvrđeno je da kod imenovane postoji umerena mentalna retardacija, odnosno umerena mentalna nedovoljna razvijenost čije oštećenje organizma postoji u visini 70 odsto, te nije ispunjen uslov za priznanje prava na uvećan dodatak za pomoć i negu drugog lica”, navodi se u odgovoru Pokrajinskog sekretarijata.\nU dopisu se navodi i da ukoliko nastupi pogoršanje zdravstvenog stanja može se podneti nov zahtev.\nSlučaj je trenutno na Upravnom sudu, a otac, kako i sam tvrdi, nema nameru da odustane od namere da pomogne svom detetu.\n“Ja više ne želim da predajem nove zahteve. Trenutno je slučaj na Upravnom sudu, pa čekamo da vidimo kakva će procedura da bude nakon toga. Ako odgovor bude negativan, obratiću se Evropskom sudu za ljudska prava”, poručuje otac.\nPorodica Avdo trenutno živi od ukupno 20.000 dinara socijalne i osnovne pomoći za tuđu negu.\nNikolić: Diskriminacija jer je dete romsko\nStevan Nikolić: Ovo nije obična diskriminacija\nPredsednik Upravnog odbora Edukativnog centra Roma u SuboticiStevan Nikolić od samog početka je uključen u slučaj porodice Avdo i pokušava da pronađe načine kako da im pomogne da ostvare svoje pravo na uvećanu tuđu negu.\n“Ne postupa se isto sa svom decom koja imaju Daunov sindrom i mislim da neki razlog postoji i da ovo može da predstavlja rasnu diskriminaciju jer je dete romsko”, ocenjuje Nikolić.\nNikolić kaže da institucije sistema kroz razne administrativne prepreke dodatno odugovlače ceo ovaj slučaj i onemugaćavaju porodici Avdo da ostvari pravo na uvećanu tuđu negu.\n“Smatramo da država koja se zalaže za prava dece ponekada zaboravlja na ista ta prava i na potrebe koje ta deca imaju. Porodica Avdo živi u teškim uslovima, a otac je samohrani roditelj koji neguje dete koje treba posebnu negu”, objašnjava Nikolić.\nOn dodaje i da Centar za socijalni rad u Subotici donosi odluku u skladu sa odlukom Pokrajinskog sekretarijata, međutim, postavlja se pitanje, ko je nadležan za proveravanje opravdanosti odluke Pokrajinskog sekretarijata za zdravstvo, socijalnu politiku i demografiju.\nPrema njegovim rečima, u Subotici žive i druge porodice koje neguju decu sa sličnom dijagnozom i dobijaju uvećanu tuđu negu.\nMarosiuk: Krivi su loši propisi\nZlatko Marosiuk: Nije rasna diskriminacija\n“Svako dete sa Daunovim sindromom treba da dobija uvećanu tuđu negu i pomoć”, kaže Zaštitnik građana Subotice Zlatko Marosiuk.\n“Ukoliko pogledamo i druge porodice koje ne mogu da ostvare pravo na uvećanu pomoć, mislim da ne možemo da govorimo o rasnoj ili verskoj diskriminaciji jer je glavni problem u lošim propisima, neshvatanju nadležnog ministarstva da ti pravilnici i pojedine odredbe Zakona o socijalnoj zaštiti moraju da se menjaju. Problem je u nehumanom i birokratskom odnosu prema toj deci”, ističe Marosiuk.\nOn navodi da u Subotici ima 13 porodica kod kojih su smeštena deca sa Daunovim sindromom, od kojih desetiri dece ostvaruje pravo na uvećanu tuđu negu i pomoć.\n“Pored svih žalbi i ponovljenih žalbi, za tri porodice ne uspevamo da izdejstvujemo pravo na uvećanu tuđu negu”, kaže Marosiuk.\nOn dodaje i da je neophodno znati da roditelji dece sa Daunovim sindromomimaju pravo da ih se posle rođenja odreknu i ostave ih u Domu za decu ometenu u razvoju “Kolevka”, a da ovi hrabri roditelji to nisu učinili.\n“Detetu sa Daunovim sindromom jedan od roditelja mora da se u potpunosti posveti, a pomoć je najpotrebnija dok je dete malo i dok ne stekne neke navike, a to zahteva posvećenost, negu, pažnju i rad sa detetom 24 sata”, kaže je Marosiuk.\nMinistarstvo: Svaki predlog će biti uzet u razmatranje\nU odgovoru Ministarstva za rad, zapošljavanje, boračka i socijalna pitanja navedeno je da ocenu potrebe za pomoći i negom drugog lica i postojanje i stepen telesnog oštećenja utvrđuju organi veštačenja, a da se telesno oštećenje određuje prema težini zdravstvenog stanja, a ne dijagnozi, kao i da osobe sa istom dijagnozom mogu imati različiti procenat telesnog oštećenja. Ministarstvo je navelo da su u toku izmene Zakona o socijalnoj zaštiti i da će svaki predlog za izmenu Zakona biti uzet u razmatranje.\nPrema njegovim rečima, Zakonom o socijalnoj zaštiti veštačenja su poverena veštaku medicinske struke Fonda za penzijsko i invalidsko osiguranje, a ne nezavisnim stručnjacima, a to predstavlja jedan od problema jer svakako nije isto veštačiti dete i odraslog čoveka.\n“Ovde se ne veštači genetski poremećaj, nego se veštači po pravilniku o telesnim oštećenjima. U slučaju Angul, procenjena telesna oštećenost je 70 odsto, a uvećana pomoć se daje deci čija je telesna oštećenost procenjena na više od 70 odsto”, kaže Marosiuk.


Rusija saziva SB UN zbog Rake - Sputnjik Srbija\n02:55 28 Januar 2021\n10:49 17.04.2018 Preuzmite kraći link\nRusija je zatražila održavanje otvorene sednice SB UN o humanitarnoj situaciji u Raki i izbegličkom kampu Rubkan na granici sa Jordanom, saopštio je novinarima pres-sekretar stalnog predstavnika Rusije pri svetskoj organizaciji Fjodor Stržižovski.\n„Ruska delegacija je zatražila održavanje otvorene sednice SB UN o humanitarnoj situaciji u sirijskoj Raki i Rukbanu radi izveštavanja o realizaciji rezolucije SB UN 2401. Sednica se očekuje u drugoj polovini dana nakon završetka konsultacija o radu Misije UN o sprovođenju referenduma u Zapadnoj Sahari. Rusija očekuje da će zamenik generalnog sekretar Mark Loukok obavestiti SB o humanitarnom koridoru UN u Siriji“, izjavio je Stržižovski.\nSavet bezbednosti Ujedinjenih nacija je 24. februara usvojio Rezoluciju 2401 o Siriji, u kojoj zahteva da sve strane prekinu sukobe i obezbede humanitarnu pauzu od najmanje 30 dana na celoj teritoriji te zemlje.\nRaka je dugo godina sedište terorista. U decembru prošle godine američke snage su oslobodile taj grad. Moskva je predložila da se formira humanitarna komisija koja bi ocenila situaciju u Raki.


U zajedničkom saopštenju se navodi se "ambasade prisećaju nalaza Izborne posmatracke misije Evropske unije (EOM) iz 2017. godine, koja je izrazila ozbiljnu zabrinutost zbog zastrašivanja u mnogim područjima gde žive kosovski Srbi, posebno političkih partija koje su bile protivkandidati Srpskoj listi".\n"Ovi nedostaci, kao i zahtevi za ažuriranje biračkih spiskova i razjašnjavanje procedura, ostaju nerešeni i dovode do ograničene izborne konkurentnosti i ograničene političke participacije čime se pokreću pitanja o ukupnom demokratskom procesu u tim podrucjima", kaže se u saopštenju zemalja kvinte.\nAmbasade pozivaju sve relevantne aktere, uključujuci institucije i političke partije iz celog spektra da hitno reše ove nedostatke sprovođenjem preporuka Izborne posmatračke misije Evropske unije, prenosi RTK na srpskom jeziku.\n"Ohrabrujemo građane i civilno društvo da pozovu na odgovornost političke partije na osnovu preuzetih obaveza iz zajedničke deklaracije u Skupštini Kosova u aprilu 2019. godine u cilju jačanja izbornog procesa. Takođe pozivamo one koji su izabrani da preuzmu svoje pozicije i obavežu se na zastupanje interesa svojih zajednica bez smetnji", navodi se u saopštenju ambasada zemalja kvinte.\nAmbasadori Kvinte pozvali Vučića na UZDRŽANOST. Vučić: Srbija se, bez svoje krivice, nalazi u TEŠKOJ POZICIJI


Američka ambasada o izborima u Nikšiću: Neki žele da ugroze demokratiju\n„Crnogorski građani treba da budu svesni da određeni pojedinci žele da ugroze demokratiju u Crnoj Gori“, rekla je ambasadorka Džudi Rajzing Rajnke\nAmbasadorka Sjedinjenih Država u Crnoj Gori Džudi Rajzing Rajnke (Judy Rising Reinke) rekla je povodom tenzija u Nikšiću, gdje su zakazani lokalni izbori za 14. mart, da građani Crne Gore trebaju biti svjesni da pojedinci „žele da ugroze njenu demokratiju i da takve pokušaje treba osuditi“.\n“Znam da ste svi zabrinuti zbog povećanih tenzija u Nikšiću, napada na pojedince i institucije motivisane etničkim i nacionalnim afilijacijama koje ugrožavaju demokratske vrijednosti. Treba ih osuditi”, rekla je Rajzing Rajnke, koja je iskazala i solidarnost sa muslimanskom zajednicom zbog slučaja nikšićke džamije na kojoj su nedavno osvanuli natpisi „Srebrenica”, “Turci”, krst sa četiri ocila, a na ogradi i natpis „Nikšić biće Srebrenica“.\n“Ti napadi ekstremnih aktera trebaju biti osuđeni uoči izbora u Nikšiću. Crnogorski građani treba da budu svjesni da određeni pojedinci žele da ugroze demokratiju u Crnoj Gori”, rekla je Rajzing Rajnke.\nUčestvujući na okruglom stolu o zaključcima i preporukama ENEMO, međunarodne posmatračke misije parlamentarnih izbora u Crnoj Gori 30. avgusta, američka ambasadorka je ocijenila da je za Crnu Goru od presudne važnosti da sprovede izborne reforme.\n“Treba utvrditi oblasti u kojima je potrebno poboljšanje i to je prvi korak da bi se sprovele neophodne izborne reforme. Vladajuće partije i opozicija moraju da se sastanu i da sarađuju, to će biti naporan posao i potrebne su ‘žrtve’ sa obije strane”, rekla je Rajzing Rajnke.\nŠef misije ENEMO Đanluka Pasareli (Gianluca Passarelli) je rekao da je jedan od ključnih zaključaka ENEMO misije je da su odredbe Izbornog zakona uglavnom u skladu sa međunarodnim standardima, ali da su primijećeni nedostaci koji se tiču glasačkog prava, pravnog okvira za izbore, rada medija i odredbi o vođenju kampanja.\n“Po ENEMO-u, preklapanje postojećih zakona koji sadrže kontradiktorne odredbe ostavljaju prostor za zloupotrebu i treba ih rešavati i kroz Zakon o izboru poslanika”, kazao je Pasareli.\nStvaranje uslova za fer i slobodne izbore su prioritet novog saziva parlamenta, a konkretni koraci su već preduzeti, kazao je predsjednik Skupštine Crne Gore Aleksa Bečić, koji je podsjetio da je krajem decembra donijeta odluka o obrazovanju Odbora za sveobuhvatnu izbornu reformu.\n“Rok za završetak rada tog odbora je 30. jun, a njegovo ekipiranje članovima iz vlasti i opozicije na paritetnoj osnovi se uskoro očekuje”, kazao je Bečić.\nEvropska mreža organizacija za praćenje izbora (ENEMO) je ocijenila da su izbori 30. avgusta generalno bili slobodni, pravični i konkurentni uprkos previše napetom političkom okruženju u predizbornom periodu i izazovnim okolnostima pandemije.\nNa izborima 30. avgusta se u Crnoj Gori promijenila vlast prvi put u poslednje tri decenije, pa je do tada vladajuća Demokratska partija socijalista (DPS) prešla u opoziciju. Većinu glasova osvojile su tri koalicije predvođene Demokratskim frontom (DF), Demokratama i građanskim pokretom URA, koje sada u parlamentu zajedno imaju 41 od 81 poslanika.\nNaslovna fotografija: Snimak ekrana/Jutjub/USEmbassyPodgorica\nIzvor Radio Slobodna Evropa, 22. januar 2021.\nPreporučujemoamerička ambasadaizboriNikšićCrna GoraDžudi Rajzing Rajnke\nMitropolija i Eparhija SPC registrovane u Crnoj Gori


Podneta krivična prijava protiv Hašima Tačija zbog 'poziva na otpor'\nIzvor: RTS, 30.Mar.2020, 19:47 (ažurirano 02.Apr.2020.)\nU prijavi se navodi da je Tači 23. marta ove godine, >> Pročitaj celu vest na sajtu RTS << na konferenciji za štampu izašao sa izjavom u kojoj poziva na nepoštovanje odluke Vlade navodeći da "građani nisu dužni da poštuju protivustavne odluke i niko ih zbog toga ne može kazniti".\n"Ni Policija Kosova, ni bezbednosni organi, ne  bi trebalo da sprovode ovu protivustavnu odluku Vlade, jer na ovaj način i oni sami vrše krivično delo", rekao je Tači.\nSvećija navodi da Ustav predviđa ukupno 30 nadležnosti kosovskog predsednika i da nijedna   od njih nije u vezi sa procenom zakonitosti i ustavnosti odluka Vlade i da je Tači izvršio krivično delo "Poziv na otpor".\n"Svojim izjavama i pozivima na nepoštovanje Odluke Vlade, 23. marta 2020. godine, pored toga što je izazvao nesigurnost kod građana, Tači je takođe mogao uticati da ovim pozivima prouzrokuje haos na ulicama i da 'doprinese' većem proširenju virusa kao rezultat građana koji ne bi poštovali odluku Vlade", navodi se u prijavi v. d. zamenika ministra iz redova Samoopredeljenja.\nBeta: Krivična prijava protiv Vučića i Malog zbog izbegavanja samoizolacije posle posete Madjarskoj\nRadio Slobodna Evropa: Krivična prijava protiv Vučića i Malog zbog izbegavanja samoizolacije\nJužneVesti.com: Toplički centar podneo krivičnu prijavu protiv Vučića i Malog jer nisu bili u samoizolaciji\nLuftika.rs: Krivična prijava protiv Vučića i Malog – Vratili se iz Mađarske, a nisu u izolaciji


Danilo Pantić ima želju da igra za Partizan, ali Čelsi odlučuje\nNaslovna / Fudbal / Domaci fudbal / Danilo Pantić ima želju da igra za Partizan, ali Čelsi odlučuje\n2018-05-16 01:21 > 13:29\nDanilo Pantić drugi boravak u Partizanu neće pamtiti po tituli, samo delimično je u njoj učestvovao u sezoni 2014/15. kad je zbog suspenzije kao posledicu odluke da ne produži ugovor propustio prolećni deo prvenstva.\nPantić je na pozajmici u Humskoj, jasno je da u Čelsiju nema mesta, a pozajmice u drugim klubovima nisu se pokazale kao najbolja rešenja. Partizan želi da potpiše ugovor sa Pantićem, koji se oglasio ovim povodom.\n"Za sada znam da moram u junu da se vratim u London. Igrač sam Čelsija. Videćemo šta će biti. Moja prva i najveća želja mi je da ponovo postanem igrač Partizana", rekao je Pantić, a prenosi Sportski žurnal.\nMladom reprezentativcu Srbije priznanje je stiglo od kapitena i trenera superligaških klubova izborom u idealni tim šampionata.\n"Velika je privilegija, čast i zadovoljstvo biti u najboljoj ekipi prvenstva. Nagrada je za mene posebno značajna jer sam se u povratničkoj sezoni izborio za mesto u prvoj jedanaestorici. Presrećan sam što sam dobio poverenje kolega i trenera".\nMogli ste da postanete tragičar revanš utakmice polufinala kupa protiv Čukaričkog. Da li ste se uplašili za prolaz posle neiskorišćenog jedanaesterca u prvom poluvremenu?\n"Normalno da mi je bilo teško. Svako ko promaši penal ima zatim određenu vrstu pritiska. Uspeli smo da se vratimo u utakmicu, dođemo do potrebne pobede od dva gola razlike. Najbitnije je da smo se plasirali u finale."\nDa li vam je to prvi izveden penal u dresu Partizana?\n"Jeste. Želeo sam da postignem pogodak, golman Čukaričkog mi je odbranio."\nPantić je ove sezone postigao četiri gola, protiv Mačve, Mladosti i Borca u prvenstvu i Čukaričkog u Kupu Srbije, bio je jedan od najstandarnijih i najboljih igrača, naročito kada je počeo da igra kao centralni vezni igrač.\nPrethodna Posle Jovančevića Zvezda želi da obezbedi još jedno pojačanje za narednu sezonu


VIDEO - Američka vojska objavila snimak svojih minijaturnih letećih ubica\nNaslov: VIDEO - Američka vojska objavila snimak svojih minijaturnih letećih ubica Čet 21 Feb - 0:14\nKategorija: Svijet Objavljeno sreda, 20 februar 2013 23:03\nDirektorat za vazduhoplovne objekte, istraživački ogranak Vazduhoplovnih snaga SAD, objavio je kompjuterski generisani snimak koji prikazuje buduće kvalitete njegovih mikro letjelica (MAV).\nOve neobične smrtonosne mašine mogu da lebde i da u jatima obavljaju složena izviđanja, ali i da protivnika onosposobe uz pomoć hemikalija ili zapaljivog tereta.\nDirektorat za vazduhoplovne objekte, smješten u vazduhoplovnoj bazi Rajt-Piterson u Dejtonu, američka savezna država Ohajo, već izrađuje prototipe ovih malih letjelica, za koje se vjeruje da će unijeti revoluciju u savremeno vođenje rata.\n- Neupadljive, prodorne, smrtonosne. Takve su mikroletelice, koje uvećavaju mogućnosti ratnika budućnosti - naglašava narator na snimku.\nU izvještaju objavljenom u martovskom broj časopisa “Nacionalna geografija”, zvaničnici Ratnog vazduhoplovstava SAD saopštavaju da prototipi ovih letelica već postoje i rade, ali da troše previše energije, pa mogu da ostanu u vazduhu samo nekoliko minuta. Istraživači, međutim, procjenjuju da će za nakoliko godina, zhvaljujući poboljšanoj tehnologiji baterija, i ovaj problem biti rješen.\nMinijaturne bespilotne letjelice će funkcionisati tako što će avion u prolazu na grad izbacivati jata ovih uređaja. Oni zatim u međusobnoj saradnji formiraju širok i detaljan pregled bojnog polja i izdvajaju pojedinačne mete bez gubljenja uvida u širu sliku. MAV će međusobno razmjenjivati podatke, što će drugim napadačkim sredstvima, ili operaterima, obezbediti pregled u realnom vremenu i pouzdano donošenje odluka.\nMinijaturne letjelice, pritom, ne lete kao avioni, već kao insekti, a velika učestalost zamaha krilima im omogućava da lebde i manevrišu u uskim prostorima. Trenutno postoje tipovi MAV koji lete po uzoru na noćnog leptira i na goluba, opremljeni kamerama za osmatranje, ali kod oba je prisutan pomenuti problem da troše baterije u roku od nekoliko minuta.\nPored razvoja jačih baterija, Ratno vazduhoplovstvo SAD radi i na tehnologiji koja bi omogućila da minijatrune bespilotne letjelice kradu struju iz električnih mreža i drugih izvora - što bi im omogućilo da funkcionišu danima, pa čak i nedeljama.\nIzvor:(Blic.rs / D.M.)\nJajare samo tuku sa neba


"LUKA JOVIĆ JE DRVO"! Španci razapeli Srbina\nPobednik je Alehandro Alkasar, koji je žestoko napao Srbina, nazivajući ga čak "drvetom", s obzirom na to da na dva meča sa Elčeom nije uputio šut ka golu rivala.\n- U Ančelotijevom timu postoji nekoliko igrača od kojih se očekuje više, ali od onih koji najviše frustriraju, prvi je srpski napadač. On je u trećoj sezoni u klubu i postaje 'kopačka od drveta', jer nikako ne može da postigne gol - piše novinar Alehandro Alkasar.\nOn opisuje Jovića kao isuviše hladnog na terenu, da ne pokazuje da mu je mnogo stalo i čak navodi da u Realu počinju da dižu ruke od Srbina, koji je do sada postigao tri pogotka u 47 upisanih nastupa.\n- Kup kralja je takmičenje u kojem treneri mogu da naprave promene i vide koji igrači mogu da pokažu nešto dobro, ali to nije slučaj sa Jovićem. U oba meča protiv Elčea Srbin je igrao, a Real se mučio jer Benzema i Vinisijus nisu bili na svom nivou. Na dva meča Real je imao 53 šuta na gol Elčea, postigli su četiri pogotka, a 17 od 21 igrača su šutirali na gol - samo Jović, vezista Valverde i dvojica golmana nisu - navodi se u tekstu.\n💥 Jovic, el ‘Bota de Madera’ del Real Madrid\n👉 Ancelotti le dio visibilidad en los dos partidos ante el Elche y no disparó ni una vez a puerta pese a los 53 tiros de su equipo\n✍ @AlejandroAlcza2https://t.co/YIvH4PoN4A — Diario SPORT (@sport) January 25, 2022\nNije prvi put da se povezuju Jović i Arsenal, a i sada se navodno radi o kratkoročnoj pozajmici. Takođe se piše da je Arsenal bio zainteresovan za Aleksandera Isaku, ali 90.000.000 evra je prevelika cifra za njih, te se okreću Joviću, za kog Real verovatno neće tražiti tako veliku cifru.\nNavodi se da bi Madriđani bili zadovoljni ponudom od 63.000.000 evra, ali verovatno bi prihvatili i manje.\nVIŠE NEMA DILEME: Luka Jović i Real Madrid - sve je poznato!\n28. 12. 2021. u 20:38\nfudbalski transferi FK Real Madrid Luka Jović


Mesečno se falsifikuje oko 50.000 evra - Bizlife.rs\nMesečno se falsifikuje oko 50.000 evra\n15:57 Beč, 23/12/2011\nDeset godina nakon uvođenja evra pokazalo se da su falsifikati ove zajedničke evropske valute, statistički gledano retki, mnogo ređi nego neke druge ranije i sadašnje monete.\nStanovnik evrozone trebalo bi da živi, statistički gledano, 800 godina da bi u svom životu dobio u ruke falsifikovanu novčanicu evra, tvrdi šef odeljenja za falsifikovani novac i kreditne kartice u Europolu Mihael Raušenbah. Oko 50.000 falsifikata evra se mesečno povlači iz opticaja, što je mala količina imajući u vidu količinu novca u opticaju, prenosi bečki dnevnik „Standard“.\nU prvoj polovini ove godine prema podacima Evropske centralne banke u opticaju je bilo u proseku 13,8 milijadi novčanica evra. U Austriji, prema najnovijim statistikama, u prvih šest meseci policija je otkrila 2.657 falsifikata evra, što je za 45 odsto manje nego u prvoj polovini 2010.\n„Profesionalni falsifikatori su u prošlosti bili skoncentrisani na prostor Balkana. U protekle tri, četiri godine došlo je do pomeranja, i sada više od 50 odsto falsifikovanih novčanica potiče iz Italije“, rekao je Rudolf Unterkofler iz Kriminalističke službe Austrije.\nOn je, austrijskoj novinskoj agenciji APA, objasnio da je izvesno da se mafija povećano bavi falsifikovanjem novca.Takođe, kako je dodao, falsifikatori evra se nalaze i u Južnoj Americi. Europol je u saradnji sa policijom Kolmbije u toj zemlji pronašla više štamparija lažnog novca i falsifikate u vrednosti od više miliona evra.\nRaušenbah ukazuje da je za izradu „razumnih novčanica“ potrebno puno investicija u specijalizovanu opremu, kao i znanje.On je uveren da nema „savršenih falsifikata“, i da čak i najbolje imitacije mogu biti spoznate u roku od pet sekundi.


KRAJ JEDNE ERE: Saša Popović NAPUŠTA Grand, seli se iz Srbije! Da vidite KO ga nasljeđuje! - Portal 072info\n30. Avgusta 2017. Vrijeme objave: 15:04 sati\nSaša Popović, alfa i omega “Grand produkcije”, planira da se povuče sa direktorske pozicije u toj firmi. Osim toga, Popović navodno namerava da iduće godine proda svoj udeo kompaniji SBB, koja je od 2014. većinski vlasnik “Granda” i da se sa porodicom odseli u Opatiju, gde je nedavno kupio kuću.\n– Istina je da Saša želi da se povuče sa javne scene, na kojoj je prisutan duže od 40 godina, a to će se desiti veoma brzo. Početkom decembra iduće godine Brena i Saša slave 20. godišnjicu osnivanja “Granda”, zbog čega je Popoviću stalo da u poslednjoj sezoni “Zvezda Granda” na kojoj on bude radio iskaže svoj kreativni vrhunac – započinje priču za “Alo” izvor blizak direktoru “Granda” i dodaje da se Popović dugo nosio ovom mišlju.\n– Već nekoliko godina Saša pomišlja da se povuče sa direktorske pozicije, tim pre što taj posao sa sobom nosi dosta stresa i odgovornosti, ali i odricanja. Nije “Grand produkcija” samo muzičko takmičenje, Popović istovremeno radi i na mnogo drugih projekata, tu su i Televizija “Grand” i izdavačka delatnost, što mu oduzima mnogo vremena – kaže izvor i objašnjava da je upravo njegova supruga Suzana Jovanović podržala Sašinu odluku.\n– Suzana ga već izvesno vreme nagovara da se povuče i proda ostatak svojih deonica SBB-u. Njena najveća želja je da se presele u Opatiju, gde su nedavno pazarili luksuznu vilu, a Popoviću se sve više sviđa ova ideja. U poslednje vreme oboje koriste svaki slobodan trenutak da odu tamo na odmor. Sada je konačno na korak do toga da ga ubedi, pogotovo jer je i on shvatio da je muzičkoj industriji dao maksimum – priča izvor i dodaje da suosnivač produkcije želi da njegovo povlačenje bude potpuno.\n– Kada su Saša i Brena 2014. prodali 51 odsto vlasništva “Grand produkcije” kompaniji “KKR investment”, koja je od 2013. godine kupila većinski paket kablovske mreže SBB, oboma je ostalo po 24,5 odsto vlasništva. Saša planira da proda svoj deo, što Breni za sada ne pada na pamet, pogotovo jer i dalje želi da razvija posao. Sada je samo bitno pronaći pravu osobu koja će moći da sedne u Sašinu stolicu – zaključuje izvor, a u estradnim krugovima se već spekuliđe o imenima naslednika.\nZa mnoge je prvi izbor Žika Jakšić, dugogodišnji producent “Granda”, ali i kreativni um koji stoji iza projekata poput “Zvezda Granda” i “Nikad nije kasno”.\nTakođe, pominje se i ime Filipa Živojinovića, koji je već pokazao zainteresovanost da se uključi u porodični biznis.


Sramotna pretnja predsednika UEFA | Skandalozno\nSramotna pretnja predsednika UEFA: Ko ne prizna FS Kosovo kao punopravnog člana UEFA, suočiće se sa teškim posledicama\nAleksandar Čeferin – foto: Beta\nReprezentacija tzv. Kosova igra svoje već drugo takmičenje kao samostalna i punopravna članica UEFA. Ova selekcija će imati čak priliku da se plasira na EP ukoliko slavi na završnom turniru u konkurenciji Makedonije, Belorusije i Gruzije (završni turnir Lige D).\nPošto se pojavila ta mogućnost, a čak 11 država će biti suorganizatori narednog Eura, Čeferin je svojom izjavom “ciljao” četiri države domaćina Eura koje ne priznaju nezavisnost Kosova od Srbije – Azerbejdžan, Rumuniju, Rusiju i Španiju.\n– Naša politika obavezuje sve timove da prihvate da igraju protiv reprezentacije Kosova i klubova sa teritorije te države u slučaju da ih žreb spoji, kako na svojoj teritoriji, tako i na Kosovu – poručio je Čeferin, prenosi agencija AP.\nBudite prvi sa komentarom na članku "Sramotna pretnja predsednika UEFA: Ko ne prizna FS Kosovo kao punopravnog člana UEFA, suočiće se sa teškim posledicama"


Apelacioni sud u Beogradu pravosnažno je oslobodio optužbi nekadašnjeg pomoćnika ministra pravde i državne uprave Milisava Čogurića optužbi da je pokušao da utiče na sprovođenje jednog izvršnog postupka pred sudom u Čačku u toku 2012. i 2013. godine.\nOvom odlukom potvrđena je prvostepena presuda Specijalnog suda u Beogradu kojom je Čogurić oslobođen optužbi za krivično delo službenog položaja u pokušaju.\nTužilaštvo je teretilo Čogurića da je, prekoračujući granicu svog službenog ovlašćenja postupio po predstavci M.P. iz Čačka i u tri navrata uputio dopise predsedniku Višeg suda u Čačku zahtevajući da se preduzmu mere u vezi sa izvršnim postupkom Osnovnog suda u Čačku koji je okončan pravnosnažnim rešenjem od 29. februara 2008. godine. Takođe je zahtevao da bude obavešten o merama koje su preduzete iako, prema tvrdnji tužilaštva, za to nije imao ovlašćenja za postupanje po pritužbama građana s obzirom da je radio u sektoru Ministarstva pravde i državne uprave koje nije nadležno za to.\nBivši pomoćnik ministra oslobođen optužbi\nOsuđen bivši pomoćnik ministra pravde jer je pretio sudijama\nMeđutim, po stavu Apelacionog suda pravilnik kojim je taksativno propisan delokrug rada pomoćnika ministra pravde i državne uprave Sektora za normativne poslove i međunarodnu saradnju Vlade Republike Srbije dopušta mogućnost da pomoćnik ministra obavlja i druge poslove po nalogu ministra bez bližeg određenja da li su to isključivo poslovi iz domena ovog ili bilo kog drugog sektora pri Ministarstvu pravde.\n"Ovo tim pre što tokom postupka od strane Tužioca za organizovani kriminal nisu pruženi dokazi koji bi po sadržini i kvalitetu na nesumnjiv način ukazali da je Čogurić obavljajući svoju službenu dužnost prekoračio granice svog službenog ovlašćenja", navodi se u obrazloženju presude.\nSud dodaje da ne postoji ni jedan drugi dokaz koji bi ukazivao na Čogurića kao učinioca krivičnog dela zloupotreba službenog položaja u pokušaju na način opisan u optužnom aktu, pa da ga je pravilno prvostepeni sud oslobodio od optužbe.\nBivši pripadnik Žandarmerije oslobođen optužbi sa smrt Ranka Panića


Objavljen poziv: Dodatna podrška privrednicima u KS\n23.12.2020 / 17:20 Ekonomija - Ministar Halebić\nJasmin Halebić / Vijesti.ba\nU sklopu podrške privrednicima u KS čije poslovanje je pogođeno pandemijom korona virusa Kanton Sarajevo obezbjeđuje finansijsku podršku.\nRiječ je o sufinansiranju dijela plaće do iznosa zajamčene plaće u FBiH.\nJavni poziv je objavljen danas na web stranici Ministarstva privrede KS.\nTim povodom ministar finansija Jasmin Halebić je izjavio da su za ovu mjeru podrške privredi u KS obezbjeđena sredstva u budžetu KS u iznosu od 8,6 mil KM.\nJavni poziv ostaje otvoren 15 dana a privrednim subjektima koji se prijave na javni poziv i dokažu da ispunjavaju kriterije iz Javnog poziva sredstva će, prema planu, biti isplaćena u januaru 2021. g. Ova mjera podrške se provodi u saradnji sa Privrednom komorom KS.\nCilj mjere je olakšati privrednicima u KS savladavanje izazova sa kojima se susreću u poslovanju a koji su nastali zbog pandemije korona virusa. Jedan dio privrednih subjekata ostvaruje smanjene prihode i ova mjera će im, smatramo, dobro doći za prevazilaženje teškoća u poslovanju - istakao je ministar Halebić.\nRanije je Ministarstvo privrede zajedno sa Udruženjem poslodavaca KS razmatralo stanje u privredi u KS, na temelju čega je ova mjera podrške i kreirana. Ministar Halebić je podsjetio da je ovo mjera koja se u KS provodi po drugi put. Prema sličnoj mjeri privrednicima u KS je do sada implementirana podrška u iznosu od oko 13 mil KM.\nViše detalja o Javnom pozivu se može naći na OVOM linku.


Za deset dana počinje Bledcom 2013 - Marketing Mreža\nOvogodišnji internacionalni PR simpozijum Bledcom, održaće se 14. i 15. juna na Bledu u Sloveniji. Svoje prisustvo na ovom dvodnevnom skupu potvrdili su neki od najpriznatijih teoretičara odnosa s javnošću kao i komunikacijskih i PR stručnjaka iz Amerike, Švedske, Nemačke, Velike Britanije, Poljske i Slovenije.\nVodeće teme ovogodišnjeg Bledcoma biće posvećene izgradnji poverenja javnosti u kompanije i uloga profesionalaca u uspešnom komunikacijskom menadžmentu, a program je podeljen u dva dana. Prijavljivanje za BledCom 2013 i dalje je u toku.\nSimpozijum Bledcom već 20 godina uspešno okuplja PR stručnjake iz celog sveta u cilju razmene ideja i iskustava, nastojeći da unapredi teoriju i praksu, ali i istraživanja iz oblasti odnosa sa javnošću i njenih srodnih disciplina. Nastao je kao odgovor na potrebu za globalnim forumom namenjenim teoretičarima i praktičarima, kojim bi se istraživalo brzo rastuće telo međunarodnih komunikacija, uključujući tu korporativne i marketinške komunikacije, javne poslove i odnose sa javnošću, kao i ugled i odnose sa menadžmentom.\nViše informacija pronađite na sajtu http://www.bledcom.com/.


Rakete i Celti za istoriju, Bullsi za sramotu - Ostatak Sveta\nHomeAnalizeRakete i Celti za istoriju, Bullsi za sramotu\nDecember 2, 2017 DM Analize 0\nIako ove sezone ne padaju mnogobrojni rekordi kao prošle, za odredjene timove ovo mogu biti istorijske sezone – i po dobrom i po lošem.\nChicago Bulls trenutno imaju skor 3-18 na četvrtini sezone i to će procentualno gledano biti najgora sezona u istoriji ovog tima ako se nastavi u ovom ritmu. Najgore godine za ovaj tim su bile nakon raspadanja šampionske ekipe,ali ni tada pobede nisu bile ovoliko retke.\nNišta nije bolja situacija sa Atlanta Hawks čiji je skor 5-17 procentualno drugi najgori u istoriji tima koji je imao samo jednu sezonu goru od ove, a to je bilo 2004/05.godine.\nSa druge strane,ekipa Houston Rockets kada bi se danas završila sezona mogla bi da se pohvali sa ubedljivo najboljom sezonom u istoriji tima! Skor 17-4 i 81% uspešnosti je mnogo bolji čak i od šampionske sezone 1993/94 kada su imali skor 58-24 uz 70.7% uspešnosti.\nTakodje, Boston Celtics može da se pohvali trenutno drugim najboljim procentom pobeda u prebogatoj istoriji ovog tima. Sa 20-4 i 83.3% uspešnosti su jednu pobedu premašili najbolji procenat u istoriji tima. U sezoni 1972/73, kada nisu uspeli da uzmu titulu procenat pobeda im je bio 82.9%.\nDecember 11, 2018 DM 0\nNuggetsi, iako desetkovani, zadržali su jedno od vodećih mesta na Zapadu, a to prate i sve bolje individualne partije Nikole Jokića. Bucksi su se opasno približili Raptorsima, još uvek najboljoj ekipi u celoj ligi, no […]\n“Jasno mi je zašto je Lebron otišao”


Sportske.net - Krajnje vreme da Željko ode u NBA?\nKrajnje vreme da Željko ode u NBA?\nObrtadovićev kolaga i veliki rival ponovo pokrenuo ovu temu.\nNije prvi put da Ergin Ataman javno izražava želju da najtrofejniji evropski trener Željko Obradović karijeru nastavi u NBA ligi, što bi mu bila kruna blistave karijere, ali za sada takvih nagoveštzaja još uvek nema.\nTrener Efesa je na tu temu govorio i ovih dana u emisiji ''Jumpball'' grčke nacionalne televizije.\n''Mislim da će Željko prodižoti odmor, ili će možda neko u NBA shvatiti da je sada evroligaška košarka, odnosno evropska košarka mnogo bolja i da treba da pozovu najboljeg trenera u Evropi da dođe u NBA ligu.\nOn zaslužuje da radi u NBA ligi i možda otvori vrata svima nama uspešnim evropskim trenerima da u budućnosti možda odemo u NBA ligu. Sada je takođe vreme da, pored evropskih igrača i evropski treneri rade u NBA ligi'', poručio je Ataman, a prenosi ''Eurohoops''.\nPodsetimo, Obradović je pre godinu dana napustio Fenerbahče i odlučio da do daljnjeg napravi pauzu u trenerskoj karijeri.\nŽeljko Obradović neće nikad otići u NBA ligu jer ne voli taj stil košarke


Mihajlović: Moramo da ubrzamo igru, problem je kako postići gol\nBlic\t16.08.2012 13:30\nSelektor Srbije Siniša Mihajlović rekao je posle prijateljske utakmice sa Irskom u Beogradu (0:0) da je zadovoljan odnosom svih igrača prema igri, kao i da ona mora biti efikasnija u napadu.\n"Ovo je bila poslednja proba. Videli smo sve igrače, svi koji su bili na\nterenu opravdali su poverenje. Odnos prema igri, pristup, sve je bilo za pohvalu. Moramo brže da igramo, da budemo opasniji u napadu, problem je da postignemo gol. Poradićemo na tome do meča sa Škotskom", rekao je Mihajlović za RTS.Na pitanje da li ga brine što ekipa u četiri prijateljske utakmice od\nkada je on selektor nije ostvarila pobedu, Mihajlović je istakao da je imao druge ciljeve.\n"Isprobali smo sve igrače, kombinacije. Svakako da još neko može tu da uđe, poput Sulejmanija, Lazovića, Krasića. Imamo mladu i perspektivnu\nekipu, ubeđen sam da ako ovako budemo nastavili da radimo, imamo šanse da se kvalifikujemo. Što se malobrojnih navijača tiče, kad budemo počeli\nda pobeđujemo i oni će se vratiti na tribine. Publika u ovom trenutku i\nne treba da nas motiviše, mi smo sami sebe. Naš cilj je Brazil", poručio je Mihajlović.\nKada su u pitanju zvižduci golmanu Vladimiru Stojkoviću, Mihajlović je rekao da to nije uticalo na ekipu.\n"Stojković je odlično branio. Ja sam molio navijače da mu ne zvižde, da se navija za Srbiju i da se ne gledaju boje klupskih dresova. Ali, verujem da će to sa vremenom da se reši“, zaključio je Mihajlović.\nNa kraju, on je rekao da Neven Subotić nije igrao zbog lakše povrede i respekta prema njegovom klubu Borusiji iz Dortmunda, jer je potreban zdrav za start kvalifikacija, kao i da je iz istih razloga Milan Biševac\nodigrao samo prvo poluvreme.


Veliki porast Intel PC poslovanja zahvaljujući jeftinim računarima | PC Press\nVeliki porast Intel PC poslovanja zahvaljujući jeftinim računarima\n25. januar 2021. 28. januar 2021. Branislav Bubanja\nVeć je poznato da je 2020. godina, zbog poznate situacije sa COVID-19 pandemijom, rezultovala povećanjem prodaje PC računara. Intel je objavio da već četvrti kvartal zaredom ima eksplozivni rast zarade u tom segmentu. Njihovo poslovanje koje se zasniva na PC čipovima poraslo je za 33 procenta u odnosu na isti period prošle godine, dok je segment čipova za prenosne računare porastao za 30 procenata.\nIntel Client Computing Group, u čijem sastavu se nalazi i divizija vezana za PC proizvode, ostvarila je prihode od 10.9 milijardi dolara tokom poslednjeg kvartala, što je povećanje od 9 procenata u odnosu na prošlu godinu. Interesantno je da je u istom periodu prosečna cena prodatih notebook-ova pala za 15 procenata. To pokazuje da su korisnici imali potrebu za novim računarima, što zbog zastarelosti, što zbog povećane potrebe rada i učenja od kuće, ali i da nisu bili spremni da plate za premium proizvode.\nPored odlične godine za PC diviziju, Intel je u istom periodu imao i veliku pomoć u diviziji koja razvija njihovu Mobileye tehnologiju za autonomnu vožnju. Ova divizija je ostvarila rast od 39 procenata i ima značajan udeo u kompanijskom „prebacivanju“ procene prihoda za čitavih 2.6 milijarde dolara. Ukupni Intel-ovi prihodi u četvrtom kvartalu bili su 20 milijardi dolara, a profit 5.9 milijardi dolara.\nPročitajte i: Izvršni direktor Intela očekuje da će nedostatak čipova trajati do 2024\nJoš uvek nisu objavljene procene za celu 2021. godinu, ali za sada se očekuje da će se prvi kvartal završiti sa prihodima od oko 17.5 milijardi dolara.\nTagovi: čipovi, Intel, intel client computing group, Mobileye, prihiodi, profit\n← YouTube pretraga putem hashtag-ova\nAmazon traži od Bajdena prioritizaciju vakcinisanja →


Hitno pronaći zajedničko rješenje za održavanje ovogodišnjeg Jazz Fest-a\nImajući u vidu da je Jazz Fest jedan od najznačajnijih tradicionalnih kulturnih događaja, kako u Sarajevu tako i u cijeloj regiji, Sarajevski SDP smatra da Vlada KS, Ministarstvo kulture i sporta i Jazz Fest trebaju i moraju naći zajedničko rješenje kako ovaj događaj ne bi bio otkazan.\nOtkazivanje nikome ne ide u prilog, a pogotovo ne kulturnoj sceni koja zbog pandemije već egzistira u jako reduciranoj formi.\nProstora, vremena, ali i sredstava ne nedostaje. Vrijeme pred nama će pokazati da li nedostaje dobre volje. Ovim putem pozivamo sve aktere na smirivanje strasti i rješavanje problema u najboljem interesu građanki i građana Kantona Sarajevo, Bosne i Hercegovine i cijele regije, a po nama jedino ispravno rješenje je da se Jazz Fest održi.\nUkoliko organizatori Jazz Fest pristaju da zajedno iznađemo rješenje za održavanje ovog značajnog festivala, kadrovi Sarajevskog SDP-a u općinama, Gradskoj upravi i Vladi Kantona Sarajevo će dati svoj doprinos i biti dio rješenja.\nŽelimo naglasiti da mi u Sarajevskom SDP-u ovaj problem ne vidimo kao problem u radu jednog ministra, niti kao proceduralni problem. Ovdje se radi o potpunom nedostatku sistema, i preuzimamo manji dio naše odgovornosti zbog činjenice da još uvijek nisu realizovana obećanja data u koalicionom sporazumu iz oblasti kulture i sporta.\nVlada Kantona Sarajevo mora ozbiljnije pristupiti reformama u ovoj oblasti, a ne samo nastavljati dosadašnje prakse.\n> Kako su partizanski heroji Enver Šiljak i Frida Laufer povezali Tuzlu i Gradišku?


Radovi na izgradnji autoputa na Koridoru 10 od Horgoša do Novog Sada dobro napreduju i do kraja avgusta su otvoreni na 83 kilometra trase."Angažovano je 190 građevinskih mašina, više od 400 transportnih sredstava, i svakodnevno je uposleno izmedju 850 i 900 ljudi, koji na pojedinim pozicijama rade i u dve smene", rekao je Jadran Petrović, šef gradilišta Preduzeća za puteve Beograd, koje je član Nibens grupe i predvodi domaći konzorcijum izvodjača radova.\nU Negotinu tone deo Gimnazije\nIako je većina škola uređena tokom letnjeg raspusta i spremno dočekuje đake, neke od njih i u novu školsku godinu ulaze sa velikim problemima. Tako je, primera radi, u negotinskoj gimnaziji napukao zid, pa su zatvorena dva kabineta, a glavobolje zadaju i ravni krovovi školskih zgrada, toliko čak da je počeo da prokišnjava i onaj na smederevskoj OŠ „Sveti Sava“, koja je izgrađena pre samo godinu dana.\nJednočasovno putovanje od Obrenovca do Surčina, prema obećanjima gradskih i republičkih vlasti od 2008. godine, do sada je trebalo da bude svedeno na svega nekoliko minuta. Međutim, izuzetno važna karika u mreži novih gradskih magistrala, drumski most, deo “sremske gazele” još nije završen, tako da se s jedne na drugu obalu Save i dalje stiže obilaznim putem.\nPopravka od 200.000 dinara\nPrijavljivanje za konkurs „Zajedno za vašu zgradu“ u opštini Stari grad završen je 16. avgusta. Prva reagovanja građana na ovu akciju su pozitivna a građani su se interesovali za sve vrste radova, od zamena elektroinstalacija, rekonstrukcija ulaza, rekonstrukcija krovova, obnova liftova, sređivanje fasada, zamena elektro - ormana i ulaznih vrata.Opštinska komisija će nakon uvida u prijave obavestiti učesnike o tome koji će se sve radovi sufinansirati iznosom do 200 hiljada dinara.\nPad građevinske industrije usporio rast BDP-a\nMinistar ekonomije i regionalnog razvoja Mlađan Dinkić izjavio je danas da je rast bruto domaćeg proizvoda (BDP) u Srbiji u julu ove godine dostigao 2,5 odsto u odnosu na isti mesec prošle godine i ukazao da bi rast bio i veći i iznosio od tri do četiri procentna poena da nije bilo velikog pada građevinske industrije.\nTender za most preko Kolubare\nJavno preduzeće "Putevi Srbije" objavilo je pozive za izgradnju mosta preko Kolubare u Valjevu i obnovu puta od Užica do Požege. Ponude za oba posla mogu se dostaviti do 2. novembra, a vrednost obnove puta je oko 1,2 miliona evra.U Valjevu će sredstvima Evropske investicione banke (EIB) biti izgrađen armirani betonski most u ulici Norveških interniraca.\nObilaznica - rešavanje unutrašnjeg saobraćaja u Leskovcu\nMinistarka za nacionalni investicioni plan (NIP) Verica Kalanović izjavila je danas, prilikom obilaska radova na obilaznici oko Leskovca, da taj projekat podrazumeva izmeštanje saobraćaja iz centra grada i ukupno rešavanje unutrašnjeg saobraćaja na teritoriji grada Leskovca.Kalanovićeva je u izjavi novinarima istakla da se radi o najvećem projektu putne infrastrukture, koji se u prethodnoj deceniji realizuje na teritoriji grada Leskovca.


Kako je inostrana štampa pisala o Milanu Stojadinoviću? - Društvo - Dnevni list Danas\nPočetna » Društvo » Kako je inostrana štampa pisala o Milanu Stojadinoviću?\nPrelistavamo predratne listove Vreme i Pravda - 27. jun 1938. godine\n0Piše: Selena Kosorić 27. juna 2018. 07.30\nKako prenosi Pravda, mađarski dnevnik „Mađaršag“ 26. juna 1938. godine na prvoj strani svog ilustrovanog priloga objavljuje Stojadinovićevu fotografiju. „Pešti Ujšag“ Stojadinovića opisuje kao političara evropskih razmera, koji je „pre tri godine energično uzeo u svoje ruke upravu u unutrašnjoj i spoljnoj politici Jugoslavije“.\nPrema njihovoj oceni, Stojadinović se pokazao kao odličan državnik s obzirom na svetsku privrednu krizu koja je u trenutku njegovog preuzimanja vlasti bila prisutna i u Jugoslaviji. Naročito se ističe njegov uspeh u rešavanju nategnutih odnosa sa Italijom i uspostavljanje italijansko-jugoslovenskog prijateljstva.\n„Mora se svakako konstatovati da naš južni sused postaje značajan član evropskog fronta mira“, piše ovaj list. A komentarišući njegova postignuća u unutrašnjoj politici, Stojadinović je predstavljen kao reformator, kako na polju ekonomije, tako i socijalne politike.\nItalija je povodom ove trogodišnjice u svojoj štampi Stojadinoviću posvetila najviše hvalospeva. Milanski „Korijere dela Sera“ na prvoj strani objavljuje čak dva članka o jugoslovenskom predsedniku vlade. Naročito se ističe značaj saradnje između ove dve države, a list prenosi i tekstvove jugoslovenske štampe povodom ovog datuma.\n„Tako četvrta godina vladavine g. dr Milana Stojadinovića započinje sa jednim periodom intenzivnih radova, pošto je najpre osiguran mir na granicama“, ocenjuje tršćanski „Pikolo“.\nI dok o Stojadinoviću piše na miroljubiv način, Italija povodom pretnji Španije najavljuje „strašne represalije“ ukoliko samo jedna bomba bude bačena na njenu teritoriju, mada su ove pretnje tumačene kao pokušaj zastrašivanja pre nego kao realan plan španskih republikanaca.\n„Tako je sinoć g. Pinas otpravnik poslova italijanske vlade u Parizu došao da obavesti g. Žorža Bonea, francuskog ministra inostranih poslova da bi u slučaju da i jedna bomba bude bačena na neku italijansku varoš rimska vlada odgovorila brzim i strašnim represalijama“, piše Vreme.\nU ovom broju čitamo i kako Vreme vidi fašizam u tekstu „Kako je pod fašizmom rešen odnos kapitala i rada?“. Kako piše dopisnik ovog lista, na središtu između kapitalizma i socijalizma, fašizam štiti radnike, ograničava profit proizvođača, a iznad njih je stavio državu, koja reguliše njihove odnose.\n„Osnivajući svoju akciju na ideji, da država mora umesto borbe klasa omogući njihovu saradnju, fašistički režim je odmah po svom dolasku na vlast započeo sa sprovođenjem opsežnog socijalnog programa“.\nIpak, dopisnik priznaje da je standard Italije samo delimično dignut jer je, kako kaže, „Italija ekonomski siromašna“, a i zato što je novac bio potreban za naoružanje i rat.\nlist pravda, list vreme, milan stojadinovic, Vesti iz prošlostiBeograd


„Iz iskustva (Slobodana) Miloševića i (Borisa) Tadića znamo da su ovde predsednički izbori imali važnu ulogu. Bilo bi veoma loše da kandidat vlasti ne dobije izbore, tako da sam spreman da podredim stranački interes opštem“, rekao je Dačić za današnje izdanje „Večernjih novosti“.\n„Imam dobre odnose s (premijerom Aleksandrom) Vučićem, a svi u SPS moraće da vode računa o tome da ne nanose štetu onome što je u državnom interesu“, istakao je Dačić.\nNa pitanje da li je Ružić dobio poslednju opomenu i „žuti karton“ u stranci, Dačić je naveo da je zaključak stranačkih organa da to ne sme da se ponovi.\n„Ružić je pričao da nije dobro interpretiran i da je naslov izvučen pogrešno. Suština je da uvodimo red u SPS i svi će morati da se ponašaju po pravilima. Sledeći ovakav slučaj značiće političke posledice, što podrazumeva i smenu s funkcije. Odnosi se ne samo na Ružića, nego na sve“, rekao je lider socijalista.


STUDENTSKI FRONT PODRŽAO PROTEST MALINARA U ARILJU\nNakon obaranja cene maline na duplo nižu od minimalne isplatljivosti juče su u Arilju malinari održali protest na kome su najavili da će ukoliko se ne vrati cena koja im odgovara uslediti radikalnije mere. ČITAJ VEST STUDENTI PODRŽAVAJU SELJAČKU BUNU\nJoš jedan udarac na standard stanovništva naše zemlje! Trgovci su zbog sporazuma potpisanih sa partnerima iz EU oborili cenu maline na dvostruko nižu od one koja predstavlja minimalnu isplatljivost. Veliki broj studenata dolazi upravo iz tih siromašnih krajeva zemlje koji nakon uništavanja industrije preživljavaju još od koliko toliko povoljne cene maline pa ove mere,\nČITAJ VEST PETICIJA ZA IZMENU IZBORNIH ZAKONA\nU tekstu "Studente i radnike na izbornu listu" smo objasnili zbog čega zahtevamo izmenu izbornih zakona. Najavili smo pokretanje peticije za izmenu izbornih zakona Prvog maja, što smo i uradili.Dalje nastavljamo sa sakupljanjem potpisa koje ćemo predati Narodnoj skupštini. Pozivamo sve koji žele da daju potpis da nas kontaktirju kako bi to učinili.Takođe pozivamo i sve pojedince i organizacije koji žele da pomognu u sakupljanju potpisa da se jave kako se u rad uključili.\nČITAJ VEST STUDENTE I RADNIKE NA IZBORNU LISTU\nPrvog maja ćemo početi sa prikupljanjem potpisa za promenu izbornog zakona po kome za prikupljanje potpisa više neće biti potreban novac već će se oni prikupljati na bazi peticije!Izuzetno je važno da zbog toga dođete na Slaviju u 11:00č i da tog dana krenemo prvim konkretnim korakom u borbi za poboljšanje položaja potlačenih slojeva stanovništva!Do pobede!\nČITAJ VEST PRVOG MAJA STUDENTI PONOVO UZ RADNIKE\nPrvog maja će se studenti okupiti kako bi opet, zajedno sa radnicima iskazali nezadovoljstvo svojim trenutnim ekonomskim položajem. Saradnja studenata i radnika je najvažnija za poboljšanje položaja studenata jer oni to mogu da ostvare samo u čvrstom savezu sa radnicima i ostalim slojevima stanovništva naše zemlje koji se nalaze pod velikim ekonomskim pritiskom. Tog dana ćemo napraviti i prve konkretne korake na rešavanju problema o kojima smo pričali na prvom protestu "Studenti podržavaju radnike", održanom 11. aprila.\nČITAJ VEST ODRŽAN PROTEST "STUDENTI PODRŽAVAJU RADNIKE"\nJuče je Studentski front održao u Beogradu protest "Studenti podržavaju radnike".Ispred Vlade Republike Srbije okupljenima su se obratili prvi sekretar Studentskog Fronta, Milan Petković a nakon njega Željko Veselinović i Aleksandar Banjanac.\nČITAJ VEST UDRUŽENI SINDIKATI SRBIJE "SLOGA" PODRŽALI PROTEST STUDENATA ZA RADNIČKA PRAVA\nNakon razgovora prvog sekretara Studentskog fronta, Milana Petkovića, i predsednika Udruženih sindikata Srbije "Sloga", Željka Veselinovića, dogovoreno je da ovaj sindikat podrži protest.Bez preterane diskusije i sa velikim entuzijazmom Željko Veselinović je dao podršku studentima pre svega jer se u potpunosti slaže sa nama i sam radi na borbi za radnička prava.\nČITAJ VEST Previous\nSvetska federacija demokratske omladine\nSvetska federacija sindikata


Utakmice nižih liga u Albaniji se nastavljaju - SPORTSKI ŽURNAL\nPočetak sezone, koji je bio planiran za septembar, otkazan je nakon što se većina fudbalskih klubova saglasila da neće početi sezonu dok ne dobiju veću finansijsku podršku Vlade Albanije\nFOTO: EPA/Domenik Kasteljo\nFudbalski savez Albanije saopštio je danas da se od ovog vikenda nastavljaju utakmice svih liga sa izuzetkom Prve lige.\nPočetak sezone, koji je bio planiran za septembar, otkazan je nakon što se većina fudbalskih klubova saglasila da neće početi sezonu dok ne dobiju veću finansijsku podršku Vlade Albanije.\nPremijer Albanije Edi Rama saopštio je da je već ispunio većinu njigovih zahteva.\nČlanovi Fudbalske profesionalne lige (FPL), koju čine predstavnici devet od 10 klubova najviše divizije, odlučiće na sastanku predsednika klubova u petak da li će nastaviti takmičenje.\nFPL je prethodno zatražila od vlade da oslobodi igrače plaćanja poreza na prihod od 10 godina, da se smanji porez na dodatu vrednost za sve fudbalske aktivnosti sa 20 na šest odsto i da se izradi novi Zakon o sponzorstvu.\nPremijer Rama je tada otvoreno kritikovao vlasnike klubova što bi da „svoje klubove oslobode finansijskih obaveza koje duguju državi, da bi imali (novca) za svoje druge poslove”.


SAD: Hezbollah pomaže Asadov režim - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Pojma nema, a svira Sjećanje na budućnost Protest prosvjetnih radnika u Sarajevu Sedmica u slikama: 12.- 18. maj 2013. Stranica TV LibertyRSE na YouTube-uFoto galerijeVideo Vijesti SAD: Hezbollah pomaže Asadov režim Printajte Veličina slova - + 13.09.2012 Sjedinjene Američke Države su u četvrtak optužile libanski Hezbollah i njegovog vođu Hasana Nasralaha da pomažu sirijskom predsjedniku Bašaru El-Asadu u gušenju narodne pobune u Siriji.\n"Pomažući žestoku Asadovu represiju nad sirijskim narodom i podržavajući režim koji će neizbježno pasti, Hezbollah potkopava regionalnu stabilnost i direktno prijeti sigurnosti Libana", navodi se u saopćenju ministarstva financija.\n"Akcije Hezbollaha, koji kontrolira Hasan Nasralah, jasno pokazuju njegovu pravu prirodu terorističke i kriminalne organizacije", smatra ministarstvo.\nHezbollah se nalazi na listi stranih terorističkih organizacija koju je sastavio State Department. Zbog toga, SAD zabranjuje svojim državljanima da realiziraju i najmanju transakciju s Hezbollahom i njegovim članovima.\nPokret općenito i Nasralah posebno pod sankcijama su ministarstva koje je predvidjelo zamrzavanje njihovih eventualnih sredstava u SAD-u.\nIzbor urednika Beograd i Priština Postignut načelni dogovor o primeni sporazuma Reakcije u Srbiji Sveti Njegoš po Amfilohiju Reakcije na Kosovu Srbija nema nadležnost nad Trepčom Bosna i Hercegovina FBiH u ćorsokaku: Opstrukcije, blokade i pad prihoda Crna Gora Godišnjica nezavisnosti: Nagomilani problemi i otrežnjenje NajčitanijeDa li je Beograd otpisao Dodika? (3123)Očekuje se otkrivanje masovnih grobnica u Srbiji (1066)Sveti Njegoš po Amfilohiju (1037)Zašto bebe u skoro svim zemljama svijeta kažu "mama" (1023) Brisel: Postignut načelni dogovor o primeni sporazuma, na potezu vlade (763) Reakcije na Kosovu: Srbija nema nadležnost nad Trepčom (743) Lucić: Ko to kaže, ko to laže, Mala Azija je mala... (729)Štiks: Subverzivne poruke iz Zagreba (702)Lokalni izbori u Hrvatskoj: Zatvorena birališta (643) Putovanje bh. građana u Hrvatsku: Biometrijski pasoš, lična karta ili viza (642)Najčešće poslanoSveti Njegoš po AmfilohijuSomun na godišnjicu prijema u UN: BiH nije dobila šansu da se razvija normalnoOčekuje se otkrivanje masovnih grobnica u Srbiji Pravoslavne crkve u borbi protiv modernizacije i sekularizacijeNajviše komentaraDa li je Beograd otpisao Dodika? (84)Skupština Vojvodine usvojila deklaraciju (25)Sveti Njegoš po Amfilohiju (23)Štiks: Subverzivne poruke iz Zagreba (13)Vestervele u Beogradu: Datum zavisi od implementacije sporazuma (10)Virus pasivnosti među mladima u BiH (10)Šaškor: Vlast slabija, opozicija jača (8)FBiH u ćorsokaku: Opstrukcije, blokade i pad prihoda (8)Brisel: Postignut načelni dogovor o primeni sporazuma, na potezu vlade (8)Bh. političari rekorderi u neradu i platama (7)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada SAD: Desetine žrtava u naletu tornada Dvije škole, pamet jedna Minerali iz Trepče Brutalno ubojstvo u Londonu Sjećanje na budućnost Protest prosvjetnih radnika u Sarajevu Produkti i uslugePodkastRSSPretplataMobilni telefon RSE


Brod Sveti Stefan stigao u Bar – Nadlanu.com\nBrod Sveti Stefan stigao u Bar\nBAR, 3. marta 2011. (Beta) – Brod “Sveti Stefan” koji je iz Libije evakuisao radnike brojnih stranih država uplovio je u četvrtak posle 15 sati u crnogorsku luku Bar, a svedočenja putnika ukazuju da su prenaglašene medijske informacije o nemirima u toj zemlji.\n“Sve je to preuveličano. Bilo je ekscesa, čuli su se pucnji, ali mi ništa lično nismo videli”, rekao je agenciji Beta Cvetko Mihajlov iz Beograda koji je u Libiji radio u ruskoj kompaniji IMK, koja je deo ruske železnice. U njoj je bilo angažovano više od 200 ljudi sa prostora bivše Jugoslavije.\nNa brodu “Sveti Stefan” kada je uplovio u luku Bar bilo je oko 160 ljudi iz Crne Gore, Srbije, BiH i Hrvatske, a medju njima oko 116 srpskih državljana, od kojih će većina organizovano u četvrtak uveče nastaviti put ka Srbiji, vozom koji iz Bara polazi u 21.10.\nPutnici sa broda “Sveti Stefan” ispričali su novinaru agencije Beta da su bili smešteni u Bendžavatu na istoku Libije, gde su bila sedišta kompanija za koje su radili. Posle prvih napada lokalnog stanovništva na imovinu tih kompanija, povukli su se u ruski kamp u brizini grada Raslanufa, u kome je bilo preko 800 ljudi.\nInženjer rudarstva Slobodan Radonjić iz Beograda rekao je da je u kampu bilo mirno i bezbedno, kao i da su u tom pojasu strateški najvažniji objekti u Libiji – naftovod, jedna od najvećih rafinerija i put vode. On je dodao da su se stranci povukli iz tog dela Libije.


Saradnja Srbije i NATO - Moderna Saradnja Srbije i NATO - Moderna\nHome » Blog » Saradnja Srbije i NATO\nNATO, odnosno Severnoatlantski vojni savez je ove godine proslavio 70 godina postojanja. Među osnivačima te 1949. godine su bile između ostalih SAD, Francuska i Italija koje su bile na različitim stranama u Drugom svetskom ratu u kome je život izgubilo preko 70 miliona ljudi, a koji je završen samo 4 godine ranije, dok je Zapadna Nemačka primljena u NATO 1955. godine, 10 godina od završetka rata.\nOd tada je većina evropskih država aplicirala i primljena u NATO. Što se Srbije tiče, predstavnici Srbije u više mandata su tvrdili da je naša država vojno neutralna, što se pominje i u skupštinskoj deklaraciji iz 2007. godine. Članstvo Srbije u NATO je postala i ostala tabu tema u našem društvu. Javno mnjenje je ekstremno negativno nastrojeno prema NATO-u, a glavni uzrok tog negativnog sentimenta ostaje vojni napad na Saveznu Republiku Jugoslaviju 1999. godine.\nOvaj trend negativne nastrojenosti javnog mnjenja prema NATO-u je posledica i konstantne senzacionalističke kampanje mnogih tabloida u Srbiji gde se NATO predstavlja kao organizacija koja deluje isključivo protiv interesa Srbije. A činjenice su da je NATO po mnogim pitanjima partner Srbije, kada se radi o unapređenju obučenosti naše vojske, kao i po drugim pitanjima, kao što je Kosovo, gde jedinice NATO-a održavaju bezbednost od 1999. godine pod misijom KFOR-a.\nSaradnja Srbije i NATO-a na terenu deluje dobro, Srbija ima najviši oblik saradnje koju država može da ima a da nije članica, a to je IPAP (Individualni akcioni plan za partnere NATO-a). Samo u 2019. godini Srbija je učestvovala u 13 vojnih vežbi sa NATO članicama, a 4 sa Rusijom. Međutim, jasan zaključak medijske analize, kao i analize javnog mnjenja ukazuje na to da saradnja Srbije i NATO-a nije medijski propraćena kao saradnja sa Rusijom i da građani nisu ni upoznati sa ovim brojkama.\nPozicija Srbije je kako vreme prolazi sve više upućivala na to koje države i vojni savez su nam prirodni partneri. Naime, danas, od 8 suseda Srbije, samo jedan (Bosna i Hercegovina) nije članica NATO-a. Sve ostale države (Mađarska, Rumunija, Bugarska, Makedonija, Albanija, Crna Gora i Hrvatska) su članice NATO-a. Iz ove činjenice postaje jasno da je Srbija upućena na saradnju sa NATO, a vojna neutralnost je pod takvim uslovima upitna.\nOno što je mnogo upitnije od toga da li će Srbija biti članica NATO ili ne, jeste odnos koji imamo prema tom vojnom savezu. Odnos nažalost ne čini samo saradnja na terenu koja je već pomenuta, nego i odnos ljudi, koji na kraju dana biraju svoje predstavnike u Parlamentu Srbije na osnovu svojih osećanja i prema ovoj temi između ostalih. Imajući u vidu to da većina građana percipra NATO kao neprijateljski savez, a da sa druge strane imamo najveću moguću saradnju sa NATO, stvara veoma konfuznu situaciju po ovom pitanju. Upravo taj negativan sentiment prema ovom vojnom savezu jeste obezhrabrujući ako imamo u vidu da smo okruženi članicama tog vojnog saveza. Iako većina političkih činilaca u Srbiji najčešće ne govore o NATO-u direktno kao neprijatelju, između redova, to se često može tako protumačiti.\nSvakako u našem društvu izostaje dijalog, ne samo kada je ova tema u pitanju, već i mnoge druge. Nedostatak dijaloga o ovoj temi dovodi do nedovoljne informisanosti građana, nedovoljne razmene argumenata i temeljne analize položaja Srbije i naših strateških interesa. Izostaje takođe liderstvo u samom vrhu države koje bi učestvovalo u podizanju svesti građana o ovoj temi, ali i donošenju odluka koje bi bile bazirane na strateškom planiranju, interesima Srbije,a ne trenutnim partijskim interesima, koji su često isti, kako osvojiti ili zadržati vlast i što više je učvrstiti. Imajući u vidu da većina političara na našoj političkoj sceni gleda da pridobije većinu, teško da se može očekivati drugačija retorika, ona koja bi vodila ka suočavanjem sa prošlošću, a razvoj najbližih odnosa sa članicama NATO-a, kao i eventualno postizanje članstva u toj organizaciji. Argumenti korišćeni protiv pristupanja Srbije NATO-u su u najvećem broju slučajeva emotivne prirode, a ne posledica pažljivog razmatranja argumenata za ili protiv te ideje.\nZato je zadatak političkih parija i svih ostalih, najviše civilnog sektora, da osnaži ljude da razgovaraju, da razmenjuju argumente i da doprinose uspostavljanju dijaloga u društvu. Mislim da je seminar u Kragujevcu, baš pod ovim imenom, „Saradnja Srbije i NATO”, održan ovog meseca, koji je organizovao Institut za evropske poslove upravo to imao za cilj. Na seminaru su obrađivane teme relevantne za odnos Srbije i NATO-a i uspeo je upravo u tome, da pokrene dijalog o ovoj temi u društvu, pre svega među omladinama političkih partija.\nAutor: Marko Zečević\n28. decembra 2019. / In / By moderna / Komentari su isključeni na Saradnja Srbije i NATO


Ministarka za evropske integracije Jadranka Joksimović ocenila je da je podrška EU u prilagođavanju zakonskog okvira pravnim tekovinama Unije od nemerljive pomoći. U autorskom tekstu objavljenom na sajtu projekta PLAC III, Joksimović je navela da je tim projektom obuhvaćena podrška u četiri klastera, odnosno 11 pregovaračkih poglavlja. "To što smo se zajednički opredelili da najsadržajniju i najobimniju tehničku i ekspertsku pomoć dobijemo za poglavlja 12 – bezbednost hrane i 27 – životna sredina i klimatske promene, govori u prilog nameri ove Vlade da prati ne samo potrebe pristupnog procesa i ostvarivanje ciljeva Zelene agende EU za Zapadni Balkan, nego pre svega potrebe građana – njihovo pravo na bezbednu hranu i na čistu životnu sredinu", istakla je Joksimović.\nCeo autorski tekst ministarke za evropske integracije dostupan je na projektnom sajtu (www.euinfo.rs/plac3), u sekciji Blog.\nEU Srbija Evropske integracije Pregovori


Senat glasa o osnivanju komisije za istragu upada u Kapitol\nTanjug 28. maja 2021. 16:26\nVAŠINGTON – Republikanci u Senatu najverovatnije će blokirati zakonski predlog u kojem se traži osnivanje komisije koja bi istražila smrtonosni upad u Kapitol, koji se dogodio 6. januara, a čiji je cilj bio da se spreči sertifikacija pobede demokrate Džoa Bajdena nad Donaldom Trampom na predsedničkim izborima u noviembru 2020.\nGlasanje je trebalo da bude u četvrtak, ali je odloženo zbog duge rasprave o drugom zakonskom predlogu, piše Glas Amerike.\nTramp je tražio od hiljada svojih pristalica, koje su došle u Vašington kako bi protestovale, da se „svim silama bore“ da preokrenu njegov poraz, pre nego što je u nemirima na Kapitol hilu stradalo pet ljudi, uključujući i jednog federalnog policijaca.\nOčekuje se da će republikanci upotrebiti proceduralnu taktiku poznatu kao „filibaster“ da blokiraju zakonski predlog, kojim bi se pokrenula dvostranačka istraga pobune. Ukoliko uspeju u tome, to bi bilo prvi put da su sprečili zakonodavnu agendu Senata na taj način – od početka Bajdenovog mandata.\nS obzirom da je Senat, koji ima 100 predstavnika podeljen 50-50 između demokrata (i nezavisnih) i republikanaca, neophodno je da 10 republikanaca podrži zakonski predlog.\nTo je malo verovatno, jer mnogi republikanski senatori su i dalje lojalni Trampu i očekuje se da će pratiti ono što bude uradio lider republikanaca u Senatu Mič Mekonel.\nMekonel, koji je jednom rekao da je Tramp odgovoran zato što je „isprovocirao“ nemire, u poslednje vreme odbacuje zakonski predlog kao ništa drugo nego „političku vežbu“, s obzirom da senatski odbori već istražuju propuste u bezbednosti.


Gradska uprava poziva vlasnike da prijave nekretnine i plate porez Gradska uprava poziva vlasnike da prijave nekretnine i plate porez\nObjavljeno: 20. 10. 2019 u 11:19h\n“Time zajednički obezbjeđujemo sredstva za finansiranje razvoja našeg grada”, istakla je Šljivar.\nOna je precizirala da je Banjaluka pokrenula pilot projekat „Širenje obuhvata obveznika poreza na nepokretnosti“, čiji je cilj povećanje naplate prihoda od poreza na nepokretnosti širenjem obuhvata, bez povećavanja poreskih stopa, te podizanje nivoa odgovornosti i svijesti obveznika o značaju prijavljivanja nepokretnosti i plaćanja poreza.\n“Porez na nepokretnosti predstavlja jedan od najznačajnih prihoda u budžetu Grada, iz kojeg se, između ostalog, finansira izgradnja i održavanje različitih komunalnih i infrastrukturnih objekata: vrtića, gradskih i seoskih puteva, vodovoda, kanalizacija, mostova i slično”, navela je ona.\nKomentari na clanak: Gradska uprava poziva vlasnike da prijave nekretnine i plate porez\n20. 10. 2019. u 11:31\nSa momkom sam bila podstanar u 3 stana, nikad nas nisu prijavili. Zbog toga nismo mogli da kupujemo parking mjesto na godišnjem nivou a i pošta nam je dolazila na kuće roditelja.\n20. 10. 2019. u 11:40\nod tih sredstava sto prikupite finansirace se i seoska podrucja i ako bude biti ce samo mrvice cak i kada bi popravili rupe na putevima i to bi znacilo hocu reci ogroman dio ide za gradsko podrucje za selo skoro nista volio bih da me demantujete sa dokazima dragi prijatelji to je jedan od razloga sto mladi napustaju seli nemaju uslova ni slicnih kao u gradu


Završeni radovi na pumpnoj stanici | Oko Nas\nZavršeni radovi na pumpnoj stanici\n16/10/2017 Oko nas\nRadovi na sanaciji velike upojne šahte na pumpnoj stanici 1, između ulica Njegoševe i Sremske, koja prikuplja čak 70 odsto kanalizacionih i atmosferskih voda Vrbasa, danas su završeni. Urušavanje šahte dovelo bi do plavljenja pojedinih lokacija i kolapsa u radu kanalizacionog sistema. Za potrebe sanacije šahte privremeno je bio preusmeren kanalizacioni vod, tako da nije bilo narušavanja sistema odvođenja otpadnih voda. Vršilac dužnosti direktora JKP „Komunalac“ Siniša Adamović, prilikom današnjeg obilaska radova izrazio je zadovoljstvo što je nakon dužeg niza godina konačno sanirana upojna šahta pumpne stanice 1. On je rekao da je vrednost radova koje su izveli radnici PJ „Vodovod i kanalizacija“ preko dva miliona dinara.\nPrema rečima rukovodioca Poslovne jedinice „Vodovod i kanalizacija“ Miroslava Fejse to je najveća i najznačajnija pumpna stanica u Vrbasu, koja prikuplja 70 odsto sanitarnih i atmosferskih voda, morala biti sanirana kako bi se izbegle havarije. „Dobro je da smo posao izveli planski, a ne u havarijskim uslovima, jer bio onda sigirno više od pola Vrbasa ostalo bez mogućnosti odvođenja sanitarnih voda“, rekao je Fejsa i naglasio da su prusmeravanje kanalizacionog voda i prepumpavanje upojne šahte izvele ekipe JKP „Komunalac“, a građevinski deo sanacije preduzeće „NS Graditelj“.\nPored direktora i njegovih saradnika završetak radova obišao je i Milan Glušac, predsednik opštine Vrbas, koji je tom prilikom pohvalio JKP “Komunalac”.\n„Drago mi je što je u kratkom roku završen veoma važan posao. Sve pohvale zaslužuje i Javno komunalno preduzeće ‘Komunalac’ koje je izvršilo veliki deo radova i tako sebi napravilo referencu za buduću saradnju sa nekim partnerima. Za ovaj projekat smo sa pozicije investicionog održavanja u budžetu izdvojili oko 2,5 miliona dinara“, rekao je Glušac.\nPrethodni članakUspeh Milenka Radovanova na Međunarodnom fotografskom konkursuSledeći članakOtvorena izložba „Fotografi svome gradu“ u Galeriji KC Vrbas


Home/Portfolio/Stolice za opremanje javnih prostora/OLJA-T\nFotelja sa podiznim mehanizmom “OLJA-T”\nFotelja sa podiznim sedištem je projektovana za potrebe pozorišta, domova kulture, bioskopa, teatra i mnogih drugih objekata slične namene.\nFotelja može da bude sa ili bez antipanik ploče za pisanje TIP-UP koja je smeštena u samu fotelju.Podkonstrukcija fotelje je na dva oslonca izrađena od metala i masiva bukve koja se pričvršćuje za podlogu ankerisanjem pomoću skrivenih plastičnih ili metalnih tipli zavisno od podloge. Sedište i naslon je u obliku ergonomski oblikovanog laminiranog otpreska od bukovog furnira.\nUnutrašnje sedište i naslon su obloženi poliuretanskom penom povišene tvrdoće gustine 35kg/m3 i tapacirani negorivim samogasivim štofom I kategorije/Trevira CS/.Poliester 100%. Rukonasloni i bazni oslonci su urađeni od masiva bukve, zaštićeni transparentnim poliuretanskim lakovima povišene tvrdoće. Sistem podizanja sedišta je bešumno putem posebnog mehanizma sa ublaživačima udara sa vertikalnom i horizontalnom regulacijom sedista.\nMontaža na ravnoj, kosoj podlozi ili u minimalnom radijusu od 10,5 metara.


Đurić: Dosta ponižavanja Srba sa KiM - 25.11.2016, Sputnik Srbija\nSrbi sa Kosova i Metohije žele Zajednicu srpskih opština koja je predviđena dogovorom Beograda i Prištine, a ne „Tačijevu ili Mustafinu zajednicu“, poručio je... 25.11.2016, Sputnik Srbija\n© Foto : Kancelarija za Kosovo i MetohijuSrbi sa KiM na sastanku sa Markom Đurićem\nSrbi sa Kosova i Metohije žele Zajednicu srpskih opština koja je predviđena dogovorom Beograda i Prištine, a ne „Tačijevu ili Mustafinu zajednicu“, poručio je danas direktor Kancelarije za KiM Marko Đurić.\nĐurić: ZSO mora biti formirana u skladu sa dogovorom\n24 Novembar 2016, 16:43\nĐurić je novinarima rekao da su Srbi sa KiM u pravu, da nisu dekor, i da ne treba da budu nikome ukras na sastancima sa međunarodnom zajednicom samo da bi se pokazala lažna slika o multietničnosti.\n„Oni treba da budu uzeti ozbiljno u obzir, njihovi interesi uvaženi i poštovani jer ne predstavljaju samo sami sebe već predstavljaju 120.000 Srba koji žive na KiM i još 247.000 Srba koji su proterani“, rekao je Đurić.\nOn je naveo da je jedini način da se do dogovora o sprovođenju sporazuma o ZSO dođe ako se Srbi sa KiM konačno uvaže.\n„Dosta sa ponižavanjem Srba sa KiM“, poručio je Đurić.\nOn je rekao da Srbi sa KiM prihvataju samo onu zajednicu koja se zasniva na osnovu dogovora između Beograda i Prištine i da im ne treba nikakva Tačijeva ili Mustafina zajednica.\n„Hoćemo ZSO koja će biti u interesu Srba, a ne u interesu nekih drugih“, poručio je Đurić i istakao da to što će Srbi imati više prava ne znači da će bilo kome prava biti umanjena.